
Higher detail image of Swami Vivekananda, 
September, 1893, Chicago, On the left Vivekananda 
wrote in his own handwriting: "One infinite pure 
and holy - beyond thought beyond qualities I bow 


down to thee." 
Image Credit: 


By The original uploader was Dziewa at English 
Wikipedia. - Transferred from en.wikipedia to 
Commons., Public Domain, 


https://commons.wikimedia.org/w/index.php? 


CUrid=4310553 


প্রকাশকের নিবেদন 


পি 


হিন্দুধর্মের সাথে ভারতবর্ষের ভূগোলের অবিচ্ছেদ্য সম্পর্ক প্রাচীন 
আৰ্যরা ভারতবর্ষের উত্তরভাগকে আর্ধাবর্ত বলে অভিহিত করত । 
আর্ধাবর্ত শব্দের অর্থ হল যে স্থানে আর্যরা বারবার জন্মগ্রহণ 
করেন। 


কিন্তু হিন্দুধর্ম শুধু ভারতের ভৌগলিক সীমানার মধ্যে আটকে 
থাকে নি। প্রাচীনকালে হিন্দুধর্ম ছড়িয়ে পরেছিল দক্ষিণ-পূর্ব 
এশিয়ার বিভিন্ন দেশে আজও কম্বোডিয়া (কম্বজদেশ), 
ইন্দোনেশিয়া (যবদ্ীপ), ভিয়েতনাম (চম্পা) ইত্যাদি দেশে হিন্দু 
সভ্যতার নিদর্শন রয়ে গেছে। 


কিন্তু এরপর হাজার বছর ধরে একের পর এক বিদেশী শক্তির 
আক্রমন সহ্য করতে হয়েছে ভারতবর্ষকে। উৎস যখন টালমাটাল, 
তখন স্বাভাবিক নিয়মেই প্রসারের পথ রুদ্ধ হয়েছে এবং প্রভাব 
সঙ্কুচিত হতে হতে মূল ভূখন্ডে এসে ঠেকেছে। 


আধুনিক যুগে, পুনরায় হিন্দুধর্মকে বিশ্বের দরবারে উপস্থাপিত 
করেছিলেন স্বামী বিবেকানন্দ পরবর্তীকালে তাঁর পদাঙ্ক অনুসরণ 

তাই আমেরিকার অনুষ্ঠিত সম্মেলনে 

রর য়া বক্তৃতা হিন্দুধর্মের ইতিহাসে এক গু ৰ 

i বিবেকানন্দের সন 
৩ 


সূচাপত্ৰ 


ভূমিকা 

অভ্যৰ্থনার উত্তর 

ভ্রাত্ভাব 

হিন্দুধৰ্ম 

খ্ৰীষ্টানগণ ভারতের জন্য কি করিতে পারেন? 

বৌদ্ধধর্মের সহিত হিন্দুধর্মের সম্বন্ধ 

বিদায় 

পরিশিষ্ট 
‘The Chicago Daily Inter-0cean’ সংবাদপত্র ২৩ 
সেপ্টেম্বর প্রথম বক্তৃতা-সম্বন্ধে নিম্নলিখিত মন্তব্য প্রকাশ 
করেনঃ 

নারী 


ধৰ্মীয় এক্যের মহাসম্মেলন 
ভগবৎপ্রেম 


ভূমিকা 


১৮৯৩ খ্রীষ্টাব্দে চিকাগোতে যে বিশ্বমেলা হইয়াছিল১, ধর্ম-মহাসভা 
সেই উপলক্ষ্যে অনুষ্ঠিত একটি সম্মেলন ৷ পাশ্চাত্যদেশে আজকাল 
যে সকল বিরাট আন্তর্জাতিক প্রদর্শনী প্রায় অনুষ্ঠিত হইয়া থাকে, 
সেগুলির সহিত সাহিত্য-কলা-এবং বিজ্ঞান-সম্মেলন সংশ্লিষ্ট করাও 
একটা রীতি হইয়া দাঁড়াইয়াছে। যে বিষয়গুলি মানবজাতির পক্ষে 
কল্যাণকর, তাহাদের ইতিহাসে এইরূপ প্রত্যেকটি অধিবেশন যে 
স্মরণীয় হইয়া থাকিবে, তাহাও আশা করা যায়। আন্তর্জাতিক 
প্রদর্শনী উপলক্ষ্যে মহা-সম্মেলনে একত্র-মিলিত মানবমণ্ডলী 
চিকিৎসাবিজ্ঞান, আইনবিদ্যা, যন্ত্রবিজ্ঞান এবং জ্ঞানের অপরাপর 
শাখার তাত্ত্বিক গবেষণা ও কার্যকর আবিষ্কারের আদান-প্রদান 
প্রভৃতি বিষয়সকলের উন্নতি সাধনকেই তাঁহাদের লক্ষ্য বলিয়া মনে 
করেন। মার্কিন সাহস ও মৌলিক মনোভাব লইয়া 
চিকাগোবাসিগণই ভাবিতে পারিয়াছিল যে, পৃথিবীর প্রধান 
ধর্মগুলির একত্র সমাবেশই হইবে এই-সকল সম্মেলনের মধ্যে 
শ্রেষ্ঠ সম্মেলন। এই-সকল ধর্মের প্রতিনিধিগণের প্রত্যেকে নিজ 
ধর্মবিশ্বাসের পক্ষে যে-সকল যুক্তি উপস্থাপিত করিবেন, আন্তরিক 
গভীর সহানুভূতি সহকারে তাহা শুনিতে হইবে এরূপ সঙ্কল্পও 

করা হইয়াছিল। এইরূপ সমমৰ্যাদার ও সুনিয়ন্ত্রিত বাক্‌-স্বাধীনতার 
ক্ষেত্রে মিলিত হইয়া প্রতিনিধিগণ যে সংসদ গঠন করিবেন, তাহা 
হইবে একটি ধর্ম-মহাসভা। ইহার ফলে “বিভিন্ন জাতির ধর্মগুলির 
মধ্যে ভ্রাতৃভাবপূর্ণ মিলনের প্ৰয়োজনীয়তা’ জগতের মানসপটে 
সুস্পষ্টভাবে অঙ্কিত হইবে। 


প্রতিনিধি প্রেরণের জন্য যে নিমন্ত্রণ ও যথারীতি নির্বাচনের 
প্রয়োজন, সে বিষয়ে সম্পূর্ণ অজ্ঞ থাকিয়াই দক্ষিণভারতীয় অল্প 
কয়েকজন শিষ্য তাহাদের গুরুদেবকে বুঝাইতে তৎপর হইল যে, 
হিন্দুধর্মের পক্ষে বক্তৃতা দিবার জন্য এই সম্মেলনে তাঁহার 
উপস্থিত থাকা প্ৰয়োজন৷ অগাধ বিশ্বাসবশতঃ তাহাদের মনেই হয় 
নাই, তাহারা এমন কিছু দাবী করিতেছে, যাহা মানুষের পক্ষে 
অসম্ভব । তাহারা ভাবিয়াছিল, বিবেকানন্দ সেখানে উপস্থিত হইলেই 
বক্তৃতা দিবার সুযোগ পাইবেন। স্বামীজীও শিষ্যগণের মতই 
জাগতিক রীতিনীতি ব্যাপারে অনভিজ্ঞ ছিলেন৷ যখন তিনি 
নিশ্চিতভাবে জানিলেন যে, এই কার্যে তিনি ঈশ্বরাদেশ লাভ 
করিয়াছেন, তখন একাজে আর কোন বাধা থাকিতে পারে, স্বামীজী 
একথা ভাবিলেন না। যথারীতি বিজ্ঞপ্তি ও পরিচয় পত্রাদি 
ব্যতিরেকেই হিন্দুধর্মের প্রতিনিধি জগতের সমৃদ্ধি ও শক্তির 
সুরক্ষিত দ্বারে প্রবেশ করিতে চলিলেন_এই ঘটনা অপেক্ষা 
হিন্দুধর্মের সংঘবদ্ধহীনতার বৈশিষ্ট্য আর অন্য কোন উপায়ে 
স্পষ্টতর হইতে পারিত না। 


চিকাগোতে উপস্থিত হইয়া স্বামীজী অবশ্য প্রকৃত ব্যাপার বুঝিতে 
পারিলেন। প্রেরিত ও গৃহীত আমন্ত্ৰণ অনুসারে কোন পরিচিত ও 
স্বীকৃত সংস্থা তাঁহাকে প্রেরণ করে নাই। অধিকন্তু প্রতিনিধি-সংখ্যা 
বাড়াইবার সময়ও উত্তীর্ণ, তালিকা পূর্বেই পূর্ণ হইয়া গিয়াছে। 
ভারতে প্রত্যাবর্তনের পূর্বে বোষ্টনে যদি কাহারও সহিত দৈবক্ৰমে 
পরিচয়ের কোন সুযোগ ঘটিয়া যায় এইরূপ ভাবিয়া কী গভীর 
হইয়াছিল! 


এইভাবে দুরদৃষ্টি বা নিজের কোন পরিকল্পনা ছাড়াই তিনি হার্ভার্ড 
বিশ্ববিদ্যালয়ের অধ্যাপক রাইটের সহিত পরিচিত হইলেন। রাইট 
তাঁহার প্রতিভা উপলব্ধি করিলেন এবং মান্দ্রাজী শিষ্যগণের মত 
তিনিও অনুভব করিলেন যে, আগামী ধর্ম-মহাসম্মেলনে জগৎকে 
এই ব্যক্তির বাণী শুনাইতে হইবে। পরে অধ্যাপক রাইট তাঁহাকে 
লিখিয়াছিলেন, “আপনার নিকট পরিচয়-পত্র দেখিতে চাওয়া আর 
সূর্যকে তাহার আলোকদানের কি অধিকার আছে, জিজ্ঞাসা করা 
একই কথা ৷’ এইরূপ প্রীতি ও প্রভাবই স্বামীজীকে পুনরায় 
চিকাগোয় পাঠাইয়াছিল এবং সেখানে স্বীকৃত প্রতিনিধির মর্যাদা ও 
আসন লাভের পথ উন্মুক্ত করিয়া দিয়াছিল। অধিবেশন আরম্ভ 
হইলে দেখা গেল তিনি বক্তৃতামঞ্চে উপস্থিত; সেখানে একমাত্র 
ভারতীয় বা একমাত্র বাঙালী না হইলেও তিনি ছিলেন যথার্থ হিন্দু 
ধর্মের একমাত্র প্রতিনিধি ৷ 


অন্যান্য সকলে কোন সমিতি, সমাজ, সম্প্রদায় বা ধৰ্মসংস্থার 
প্রতিনিধিরূপে আসিয়াছিলেন ৷ একমাত্ৰ স্বামীজীর বক্তৃতার 
বিষয়বস্তু ছিল-হিন্দুদের আধ্যাত্মিক ভাবধারা; সেদিন তাঁহারই 
মাধ্যমে এ ভাবগুলির সর্বপ্রথম সংজ্ঞা এক্য ও রূপ লাভ 
করিয়াছিল । প্রথমে দক্ষিণেশ্বরে নিজগুরুর মধ্যে এবং পরে 
ভারতের সর্বত্র ভ্রমণকালে যে ভারতীয় ধর্মকে তিনি প্রত্যক্ষ 
করিয়াছিলেন, এখানে তাহাই তাঁহার মুখ হইতে নিঃসৃত হইল। যে 
ভাবগুলিতে সমগ্র ভারতের এঁক্য আছে, সেই ভাবগুলিই তিনি ব্যক্ত 
করিয়াছিলেন, অনৈক্যের কথাগুলি তিনি বলেন নাই। আন্তর্জাতিক 
দৃষ্টিভঙগীসম্পন্ন ধর্ম-মহাসম্মেলনে (বিভিন্ন ধর্ম-বিষয়ক) প্রবন্ধপাঠে 
সতেরো দিন সময় লাগিয়াছিল। ১৯শে (সেপ্টেম্বর) স্বামী 
বিবেকানন্দ লিখিত প্রবন্ধ পাঠ করেন। কিন্তু যেদিন প্রতিনিধিদের 
উদ্দেশে আনুষ্ঠানিক অভ্যর্থনাসুচক বক্তৃতা ও সেগুলির উত্তর প্রদত্ত 
হইল, সেই প্রথমদিন হইতেই স্বামীজী শ্রোতৃবর্গের সংস্পর্শে 
আসিয়াছিলেন। অপরাহেন্র শেষদিকে তিনি অভ্যর্থনার উত্তর 
দিলেন। যখন তিনি সরল ভারতীয় সম্বোধেনে আমেরিকাবাসিগণকে 
“ভগিনী ও ভ্ৰাতা’ বলিয়া সম্ভাষণ করিলেন, যখন সেই প্রাচ্য 
সন্ন্যাসী নারীকে প্রথম স্থান দিলেন এবং সমগ্ৰ জগৎকে নিজ 
পরিবার বলিয়া ঘোষণা করিলেন, তখন সেই মহাসম্মেলনে 
আনন্দের যে শিহরণ সঞ্চারিত হইয়াছিল, তাহার বর্ণনা তৎকালে 
উপস্থিত শ্রোতৃবর্গের মুখে বহুবার আমি শুনিয়াছি। তাঁহারা বলেন, 

‘আমাদের স্বজাতীয় কোন ব্যক্তি এভাবে সম্বোধন করার কথা 
ভাবিতে পারিল না!’ সেই মুহূর্ত হইতেই বোধ হয় তাঁহার নিশ্চিত 
সাফল্যের সূত্ৰপাত হইয়াছিল। সম্মেলনের ব্যবস্থাপকগণ চঞ্চল 
শ্রোতৃবর্গকে কৌশলে শান্ত করিবার জন্য পরে অনেকবার 
বলিয়াছেন, তাঁহারা যদি ধৈর্য ধারণ করিয়া অপেক্ষা করেন, তাহা 
হইলে সর্বশেষে স্বামীজী একটি গল্প বলিবেন বা একটি বক্তৃতা 
দিবেন। এই ভাষণগুলির কিছু কিছু অংশ সুরক্ষিত হইয়া এই 
পুস্তকে অন্যান্য বক্তৃতার মধ্যে সংক্ষিপ্ত ভাষণরূপে সন্নিবেশিত 
হইয়াছে। 


হিন্দুধর্মের ইতিহাসে এই সম্মেলন এমন একটি যুগের সূচনা 
করিয়াছে, যাহার মূল্য ও গুরুত্ব যত দিন যাইবে ততই 
গভীরতরভাবে উপলব্ধ হইবে। প্রতিনিধিদের সম্মেলন কেবল বাহ্য 
চাকচিক্য ও আড়ম্বরের দিক্‌ হইতে সভার প্রারম্ভে ও অবসানে 
এমন একটি দৃশ্য রচনা করিয়াছে, যাহা আমাদের সমসাময়িক 
কেহ আর কখনও দেখিবে না। কোটি কোটি মানুষের ধর্মমতের 
প্রতিনিধিগণ মঞ্চের উপর উপস্থিত ছিলেন। দৃশ্যটিকে যথাযথরূপে 
প্রদত্ত কার্যবিবরণীর প্রামাণ্য ইতিহাস হইতে একটি অংশ উদ্ধৃত 
করিতেছিঃ 

‘নির্দিষ্ট সময়ের বহুপূৰ্বেই প্রাসাদটি প্রতিনিধি ও দর্শকে ভরিয়া 
উঠিল, এবং বিভিন্ন স্থান হইতে আগত দেশ-বিদেশের চার হাজার 
উৎসুক শ্রোতৃবৃন্দে “কলম্বাস হল’ পূর্ণ হইল ৷ বেলা দশটার সময় 
মধ্যে বারটি ধর্মের প্রতিনিধিগণ হাত ধরাধরি করিয়া বারান্দা দিয়া 
আগাইয়া আসিলেন। এই সময়ে মঞ্চটি ছবির মত চিত্তাকর্ষক রূপ 
ধারণ করিল। কেন্দ্রস্থলে মার্কিন যুক্তরাষ্ট্রের গীর্জার প্রধান যাজক 
কার্ডিনাল গিবন্স্‌ উজ্জ্বল রক্তবর্ণ সঙ্জায় সজ্জিত হইয়া উচ্চাসনে 
সমাসীন; কলম্বাসের এই স্মৃতিবংসরে যথাযোগ্য বলিয়া তিনিই 
প্ৰাৰ্থনা দ্বারা সভার উদ্বোধন করিবেন। 


“তাঁহার উভয়পাৰ্শ্বে উপবিষ্ট প্রাচ্য প্রতিনিধিগণের নানাবর্ণের 
পোষাক ওজ্ভ্বল্যে তাঁহার পোষাকের সমতুলই হইয়াছিল। এইসব 
ব্ৰাহ্ম, বৌদ্ধ ও ইসলাম ধর্মানুগামীদের মধ্যে উপবিষ্ট, মনোরম 
উজ্জ্বল রক্তিম পরিচ্ছদ-পরিহিত, তাম্রাভ মুখমণ্ডল, শীর্ষে 
হরিদ্রাবর্ণের বৃহৎ উষ্ণীষ-ভূষিত বোম্বাই-এর বাণী সন্ন্যাসী স্বামী 
বিবেকানন্দের দিকেই সকলের দৃষ্টি আকৃষ্ট হইয়াছিল। তাঁহার 
পার্শ্বে গীত লোহিত ও শুভ্র পরিচ্ছদ ভূষিত ভারতের একেশ্বরবাদী 
সমিতি বা ব্রাহ্মসমাজের বি. বি. নাগরকর ও সিংহলের বৌদ্ধিপপ্তিত 
ধর্মপাল বসিয়াছিলেন। ধর্মপাল চার কোটি সাত লক্ষ পঞ্চাশ 


ক্ষুদ্ৰ দেহটি ছিল শুভ্ৰবাসমণ্ডিত, কুঞ্চিত কৃষ্ণ কেশদাম ছিল স্কন্ধ- 
বিলম্বিত। 


“সেখানে মুসলমান, পারসী ও জৈন ধর্মযাজকগণও ছিলেন; বর্ণ 
বৈচিত্র্য ও গতিভঙ্গিমায় তাঁহারা প্রত্যেকেই ছবির মত 
দেখাইতেছিলেন। তাঁহারা সকলেই নিজ নিজ ধর্মের ব্যাখ্যা ও 
সমর্থনে তৎপর হইলেন। 


‘সৰ্বাধিক জাঁকজমকপূর্ণ দেখাইতেছিল ইন্দ্রধনুর বিচিত্রবর্ণবিশিষ্ট 
রেশমনির্মিত উজ্জ্বল মূল্যবান বেশভূষিত জাপান ও চীনের 
খ্যাতনামা ব্যক্তিবর্গকে। তাঁহারা বৌদ্ধধর্ম, তাও-ধর্ম, কংফুছের মত 
ও শিন্টো-ধর্মের প্রতিনিধিত্ব করিতেছিলেন। তাপসদের মত 
কৃষ্ণবর্ণের বেশ পরিধান করিয়া প্রাচ্য প্রতিনিধিদের মধ্যে 
বসিয়াছিলেন শ্রীপ্রতাপচন্দ্র মজুমদার । ভারতের একেশ্বরবাদীদের 
বা ব্ৰাহ্মসমাজের নেতা মজুমদার মহাশয় কয়েক বৎসর পূর্বে 
এদেশে আসিয়াছিলেন এবং স্বীয় বাগ্মিতা ও ইংরেজী ভাষার উপর 
অপূর্ব অধিকারের দ্বারা বিপুল সংখ্যক শ্রোতাকে পরিতৃপ্ত 
করিয়াছিলেন। 


‘আর একজন উল্লেখযোগ্য ব্যক্তি একটি অদ্ভূত বক্রষষ্টিতে ভর 
করিয়া উপস্থিত ছিলেন। তিনি হইলেন জান্তের (78175) গ্ৰীক 
ধর্মযাজক-_তাঁহার শুভ্র শ্মশ্রুরাশি আবক্ষবিস্তৃত, মস্তকে অদ্ভুতদৰ্শন 

শিরোভূষণ, কটিদেশ হইতে একটি বৃহৎ রৌপ্যনির্মিত ক্রশ 
বিলম্বিত। এশিয়া মাইনর হইতে আগত রক্তিমগণ্ড দীর্ঘকেশ এক 
গ্ৰীক ‘সন্ন্যাসী’ তাঁহার পাৰ্শ্বে বসিয়া গর্ব করিয়া বলিতেছিলেন যে, 
তিনি কখনও শিরোভূষণ ব্যবহার করেন নাই বা নিজ আহার- 
বাসস্থানের জন্য একটি কপর্দকও ব্যয় করেন নাই। 


‘আফ্রিকার মেথডিস্ট চার্চের ধর্মযাজক আর্নেট (4৮766) এবং 
আফ্রিকাদেশীয় এক যুবরাজের আবলুস কাঠের মত কৃষ্ণবৰ্ণ অথচ 
উজ্জ্বল মুখমণ্ডল মানাইয়া গিয়াছিল সম্মিলিত মহিলাদের সুন্দর 
বেশভূষায়; সর্বপশ্চাতে ঘনকৃষ্ণ পটভূমিরূপে ছিল প্রোটেষ্টাণ্ট 
প্রতিনিধি ও নিমন্ত্ৰিত অতিথিবর্ণের কৃষ্ণ পরিচ্ছদ ৷’ 
(ক্যালিফোর্নিয়ার ওকল্যাপ্তের রেভাঃ ওয়েষ্টের ধর্মোপদেশ হইতে 
গৃহীত) 


সর্বশেষ ভাষণে স্বামী বিবেকানন্দ এই বিশ্বধর্মসম্মেলনের সহিত 
অশোকের বৌদ্ধসংগীতি কিংবা সম্রাট আকবরের ধর্মসভার তুলনা 
করিয়া ইহার এঁতিহাসিক গুরুত্ব সম্বন্ধে নিজমত সুষ্ঠুভাবে ব্যক্ত 
করিয়াছিলেন। সর্বকনিষ্ঠ জাতির দুঃসাহসই এইরূপ বিশাল 
নাগরিকগণের শক্তি-প্রাচুর্য এবং উৎসাহই এই পরিকল্পনাকে কার্যে 
পরিণত করিবার পথ আবিষ্কার করিয়াছিল। ধর্মসভার গঠনতন্ত্র 

উপযুক্ত একটি অসাধারণ ক্ষেত্ররূপে গড়িয়া তুলিয়াছিল। পৃথিবীর 
সর্বাপেক্ষা উদ্ধত ও বর্জনশীল ধর্মগুলির প্রতিনিধিবর্গ সরল 
গণতান্ত্রিক সাম্য ও সৌজন্যের ভিত্তিতে পরস্পরের প্রতি শ্রদ্ধাবান্‌ 
হইয়া মিলিত হইয়াছিলেন। তাঁহারা আর কখনও এরূপ বিরাট 
ভাবে এইজাতীয় অগ্নিপরীক্ষার সম্মুখীন হইবেন বলিয়া মনে হয় 
না। বহুকাল ধরিয়া চিকাগো ধর্ম মহাসভার অধিবেশন ইতিহাসে 
একক স্থান অধিকার করিয়া থাকিবে । এই অবস্থায় এবং এই 
পরিবেশেই হিন্দুধৰ্ম পাশ্চাত্য জগতের সম্মুখে সর্বপ্রথম নিজমত 
ব্যক্ত করিয়াছিল। 


নিবেদিতা 


১, পাঠকের অবগতির জন্য এখানে বলিয়া রাখা ভাল যে, এই 
বিশ্বমেলা উপলক্ষ্যে চারিটি সমাবেশ হইয়াছিল। 


অভ্যর্থনার উত্তর 


ও 


[১৮৯৩, ১১ সেপ্টেম্বর চিকাগো ধর্ম-মহাসভার প্রথম দিবসের 
অধিবেশনে সভাপতি কার্ডিনাল গিবন্স্‌ শ্রোতৃমণ্ডলীর নিকট 
পরিচয় করাইয়া দিলে অভ্যর্থনার উত্তরে স্বামীজী বলেনঃ] 


হে আমেরিকাবাসী ভগিনী ও ভ্রাতৃবৃন্দ, আজ আপনারা আমাদিগকে 
যে আন্তরিক ও সাদর অভ্যর্থনা করিয়াছেন, তাহার উত্তর দিবার 
জন্য উঠিতে গিয়া আমার হৃদয় অনির্বচনীয় আনন্দে পরিপূর্ণ হইয়া 
গিয়াছে। পৃথিবীর মধ্যে সর্বাপেক্ষা প্রাচীন সন্ন্যাসি-সমাজের পক্ষ 
হইতে আমি আপনাদিগকে ধন্যবাদ জানাইতেছি। সর্বধর্মের যিনি 
প্রসৃতি-স্বরূপ, তাঁহার নামে আমি আপনাদিগকে ধন্যবাদ জ্ঞাপন 
করিতেছি । সকল জাতি ও সম্প্রদায়ের অন্তর্গত কোটি কোটি হিন্দু 
নরনারীর হইয়া আমি আপনাদিগকে ধন্যবাদ দিতেছি। 


এই সভামঞ্চে সেই কয়েকজন বক্তাকেও আমি ধন্যবাদ জানাই, 
যাঁহারা প্রাচ্যদেশীয় প্রতিনিধিদের সম্বন্ধে এরূপ মন্তব্য প্রকাশ 
করিলেন যে, অতি দূরদেশবাসী জাতিসমূহের মধ্য হইতে যাঁহারা 
এখানে সমাগত হইয়াছেন, তাঁহারাও বিভিন্ন দেশে 
পরধর্মসহিষ্ণুতার ভাব প্রচারের গৌরব দাবী করিতে পারেন। যে 

ধর্ম জগৎকে চিরকাল পরমতসহিষ্ণুতা ও সর্ববিধ মত স্বীকার 
করার শিক্ষা দিয়া আসিতেছে, আমি সেই ধর্মভুক্ত বলিয়া নিজেকে 
গৌরবান্বিত মনে করি। আমরা শুধু সকল ধর্মকে সহ্য করি না, 
সকল ধর্মকেই আমরা সত্য বলিয়া বিশ্বাস করি । যে ধর্মের পবিত্র 
সংস্কৃত ভাষায় ইংরেজী ‘এক্সকুশন’ (ভাবার্থঃ বহিষ্করণ, পরিবর্জন) 
শব্দটি অনুবাদ করা যায় না, আমি সেই ধর্মভুক্ত বলিয়া গর্ব 
অনুভব করি। যে জাতি পৃথিবীর সকল ধর্মের ও সকল জাতির 
নিপীড়িত ও আশ্রয়প্রার্থী জনগণকে চিরকাল আশ্রয় দিয়া 
আসিয়াছে, আমি সেই জাতির অন্তর্ভুক্ত বলিয়া নিজেকে 
গৌরবান্ধিত মনে করি। আমি আপনাদের এ-কথা বলিতে গর্ব বোধ 
করিতেছি যে, আমরাই য়াহুদীদের খাঁটি বংশধরগণের অবশিষ্ট 
অংশকে সাদরে হৃদয়ে ধারণ করিয়া রাখিয়াছি; যে বৎসর 
রোমানদের ভয়ঙ্কর উৎপীড়নে তাহাদের পবিত্ৰ মন্দির বিধ্বস্ত হয়, 
সেই বৎসরই তাহারা দক্ষিণভারতে আমাদের মধ্যে আশ্রয়লাভের 
জন্য আসিয়াছিল। জরথুষ্থের অনুগামী মহান্‌ পারসীক জাতির 
অবশিষ্টাংশকে যে ধৰ্মাবলম্বিগণ আশ্রয় দান করিয়াছিল এবং আজ 


ৰ 


অন্তভুক্ত। 


কোটি কোটি নরনারী যে-স্তোত্রটি প্রতিদিন পাঠ করেন, যে স্তবটি 
পঙ্ক্তি উদ্ধৃত করিয়া আমি আপনাদের নিকট বলিতেছিঃ ‘রুচীনাং 

বৈচিত্র্যাদূজুকুটিলনানাপথজুষাং। নৃণামেকো গম্যস্তমসি পয়সামৰ্ণৰ 
ইব॥”২- বিভিন্ন নদীর উৎস বিভিন্ন স্থানে, কিন্তু তাহারা সকলেই 
যেমন এক সমুদ্ৰে তাহাদের জলরাশি ঢালিয়া মিলাইয়া দেয়, 
তেমনি হে ভগবান্‌, নিজ নিজ রুচির বৈচিত্র্যবশতঃ সরল ও কুটিল 
নানা পথে যাহারা চলিয়াছে, তুমিই তাহাদের সকলের একমাত্র 
লক্ষ্য। 


পৃথিবীতে এযাবৎ অনুষ্ঠিত সম্মেলনগুলির মধ্যে অন্যতম শ্রেষ্ঠ 
মহাসম্মেলন এই ধর্ম-মহাসভা গীতা-প্রচারিত সেই অপূর্ব মতেরই 
সত্যতা প্রতিপন্ন করিতেছে, সেই বাণীই ঘোষণা করিতেছিঃ “যে 
যথা মাং প্ৰপদ্যন্তে তাংস্তথৈব ভজাম্যহম্‌ । মম বৰ্ত্মানুবৰ্তন্তে মনুষ্যাঃ 
পার্থ সর্বশঃ॥'__যে যে-ভাব আশ্রয় করিয়া আসুক না কেন, আমি 
তাহাকে সেই ভাবেই অনুগ্রহ করিয়া থাকি। হে অর্জুন, মনুষ্যগণ 
সর্বতোভাবে আমার পথেই চলিয়া থাকে। 


সাম্প্রদায়িকতা, গোঁড়ামি ও এগুলির ভয়াবহ ফলস্বরূপ ধর্মোন্মত্ততা 
এই সুন্দর পৃথিবীকে বহুকাল অধিকার করিয়া রাখিয়াছে। ইহারা 
পৃথিবীকে হিংসায় পূর্ণ করিয়াছে, বারবার ইহাকে নরশোণিতে সিক্ত 
করিয়াছে, সভ্যতা ধ্বংস করিয়াছে এবং সমগ্ৰ জাতিকে হতাশায় 
মগ্ন করিয়াছে। এই-সকল ভীষণ পিশাচগুলি যদি না থাকিত, তাহা 
হইলে মানবসমাজ আজ পূর্বাপেক্ষা অনেক উন্নত হইত। তবে 
ইহাদের মৃত্যুকাল উপস্থিত; এবং আমি সর্বতোভাবে আশা করি, 

এই ধৰ্ম-মহাসমিতির সম্মানাৰ্থ আজ যে ঘণ্টাধ্বনি নিনাদিত 
হইয়াছে, তাহাই সৰ্ববিধ ধৰ্মোন্মত্ততা, তরবারি অথবা লেখনীমুখে 
অনুষ্ঠিত সর্বপ্রকার নিৰ্যাতন এবং একই লক্ষ্যের দিকে অগ্রসর 
ব্যক্তিগণের মধ্যে সর্ববিধ অসমাবের সম্পূর্ণ অবসানের বার্তা 
ঘোষণা করুক। 


২. শিবমহিমিঃ স্তোত্ৰম্‌ 

ভ্ৰাতৃভাব 
টি 


[১৫ সেপ্টেম্বর শুক্রবার অপরাহ্ছে ধর্ম-মহাসমিতির পঞ্চম দিবসের 
অধিবেশনে ভিন্ন ভিন্ন ধর্মাবলফ্িগণ স্ব স্ব ধর্মের প্রাধান্য- 
প্রতিপাদনের জন্য বাগ্বিতপ্তায় নিযুক্ত হন; অবশেষে স্বামী 
বিবেকানন্দ এই গল্পটি বলিয়া সকলের মুখ বন্ধ করিয়া দেন ৷] 


আমি আপনাদিগকে একটি ছোট গল্প বলিব। এইমাত্র যে সুবক্তা 
ভাষণ শেষ করিলেন, তাঁহার কথা আপনারা সকলেই শুনিয়াছেন 
‘এস আমরা পরস্পরের নিন্দাবাদ হইতে বিরত হই।’ মানুষে 
মানুষে সর্বদা এতটা মতভেদ থাকিবে ভাবিয়া বক্তা-মহাশয় বড়ই 
দুঃখিত। তবে আমি আপনাদের একটি গল্প বলি, হয়তো তাহাতেই 
বুঝা যাইবে_ এই মতভেদের কারণ কি। 


একটি ব্যাঙ একটি কুয়ার মধ্যে বাস করিত। সে বহুকাল 
সেইখানেই আছে। যদিও সেই কুয়াতেই তাহার জন্ম এবং 
সেইখানেই সে বড় হইয়া উঠিয়াছে, তথাপি ব্যাঙউটি আকারে 
অতিশয় ক্ষুদ্রই ছিল। অবশ্য তখন বর্তমান কালের 
ক্রমবিকাশবাদীরা কেহ ছিলেন না, তাই বলা যায় না, অন্ধকার 
কূপে চিরকাল বাস করায় ব্যাউটি দৃষ্টিশক্তি হারাইয়াছিল কিনা; 


20 


আমরা কিন্তু গল্পের সুবিধার জন্য ধরিয়া লইব তাহার চোখ ছিল। 
আর সে প্রতিদিন এরূপ উৎসাহে কুয়ার জল কীট ও জীবাণু 
হইতে মুক্ত রাখিত যে, সেরূপ উৎসাহ আধুনিক 
কীটাণুতত্ত্ববিদ্‌গণেরও শ্লাঘার বিষয়। এইরূপে ক্ৰমে ক্রমে সে 
দেহে কিছু স্থূল ও মসৃণ হইয়া উঠিল। একদিন ঘটনাক্রমে 
সমুদ্রতীরের একটি ব্যাঙ আসিয়া সেই কূপে পতিত হইল। 


কৃপমণ্ডুক জিজ্ঞাসা করিল, “কোথা থেকে আসা হচ্ছে? 
“সমুদ্র থেকে আসছি।’ 


‘সমুদ্ৰ? সে কত বড়? তা কি আমার এই কুয়োর মত বড়?’ এই 
বলিয়া কৃপমণ্তুক কূপের এক প্রান্ত হইতে আর এক প্রান্তে লাফ 
দিল। 


তাহাতে সাগরের ব্যাঙ বলিল, “ওহে ভাই, তুমি এই ক্ষুদ্র কূপের 
সঙ্গে সমুদ্রের তুলনা করবে কি করে?’ 


ইহা শুনিয়া কুপমণ্ডুক আর একবার লাফ দিয়া জিজ্ঞাসা করিল, 
“তোমার সমুদ্ৰ কি এত বড়? 


“সমুদ্রের সঙ্গে কুয়োর তুলনা করে তুমি কি মূর্খের মত প্রলাপ 
বকছ? 


2] 


ইহাতে কুপমণ্ুক বলিল, ‘আমার কুয়োর মত বড় কিছুই হতে 
পারে না, পৃথিবীতে এর চেয়ে বড় আর কিছুই থাকতে পারে না; 
এ নিশ্চয়ই মিথ্যাবাদী, অতএব একে তাড়িয়ে দাও ৷’ 


হে ভ্ৰাতৃগণ, এইরূপ সংকীর্ণ ভাবই আমাদের মতভেদের কারণ । 
আমি একজন হিন্দু-আমি আমার নিজের ক্ষুদ্র কূপে বসিয়া আছি 
এবং সেটিকেই সমগ্ৰ জগৎ বলিয়া মনে করিতেছি! খ্ৰীষ্টধৰ্মাবলম্বী 
তাঁহার নিজের ক্ষুদ্ৰ কুপে বসিয়া আছেন এবং সেটিকেই সমগ্র 
জগৎ মনে করিতেছেন! মুসলমানও নিজের ক্ষুদ্র কূপে বসিয়া 
আছেন এবং সেটিকেই সমগ্ৰ জগৎ মনে করিতেছেন! হে 
আমেরিকাবাসিগণ, আপনারা যে আমাদের এই ক্ষুদ্র জগৎগুলির 
বেড়া ভাঙিবার জন্য বিশেষ যত্নশীল হইয়াছেন, সেজন্য আপনাদের 
ধন্যবাদ দিতে হইবে। আশা করি, ভবিষ্যতে ঈশ্বর আপনাদের এই 
মহৎ উদ্দেশ্য-সম্পাদনে সহায়তা করিবেন। 

হিন্দুধৰ্ম 


[১৯ সেপ্টেম্বর, নবম দিবসের অধিবেশনে স্বামীজী এই প্রবন্ধটি 
পাঠ করেন |] 


হিন্দু, জরথুষ্ট্ৰীয় ও য়াহুদী__ এই তিনটি ধর্মই প্রাগৈতিহাসিক যুগ 
হইতে বর্তমান কাল অবধি এই পৃথিবীতে প্রচলিত রহিয়াছে। এই 
ধর্মগুলির প্রত্যেকটিই প্রচণ্ড আঘাত সহ্য করিয়াছে, তথাপি লুপ্ত না 
হইয়া এগুলি যে এখনও জীবিত আছে, তাহাতেই প্রমাণিত 
হইতেছে যে, ইহাদের মধ্যে মহতী শক্তি নিহিত আছে। কিন্তু 
একদিকে যেমন য়াহুদী-ধর্ম তৎপ্রসূত খ্ৰীষ্টধৰ্মকে আত্মসাৎ করিতে 
পারা তো দূরের কথা, নিজেই এ সর্বজয়ী ধর্ম দ্বারা স্বীয় জন্মভূমি 
হইতে বিতাড়িত হইয়াছে, এবং অতি অল্পসংখ্যক পারসী মাত্র 
এখন মহান্‌ জরথুষ্ত্রীয় ধর্মের সাক্ষিস্বরূপ হইয়া রহিয়াছে; 

গেল; কিন্তু প্রচণ্ড ভূমিকম্পের সময় সাগরসলিল যেমন কিছু 
পশ্চাৎপদ হইয়া সহস্ৰগুণ প্রবল বেগে সর্বগ্রাসী বন্যারূপে ফিরিয়া 
আসে, সেইরূপ ইহাদের জননীস্বরূপ বেদোক্ত ধর্মও প্রথমতঃ 

কিঞ্চিৎ পশ্চাৎপদ হইয়া আলোড়নের অগ্রগতি শেষ হইলে এ 
সম্প্রদায়গুলিকে সর্বতোভাবে আত্মসাৎ করিয়া নিজের বিরাট দেহ 
পুষ্ট করিয়াছে। 


বিজ্ঞানের অতি আধুনিক আবিক্রিয়াসমূহ বেদান্তের যে মহোচ্চ 
আধ্যাত্মিক ভাবের প্রতিধ্বনি মাত্র, সেই সর্বোৎকৃষ্ট বেদান্তজ্ঞান 
হইতে নিম্নস্তরের মুর্তিপূজা ও আনুষঙ্গিক নানাবিধ পৌরাণিক গল্প 
পর্যন্ত সবকিছুরই, এমন কি বৌদ্ধদের অজ্ঞেয়বাদ, জৈনদের 
নিরীশ্বরবাদ-_-এগুলিরও স্থান হিন্দুধর্মে আছে। 


এখন প্রশ্ন হইতে পারে, এই সকল বহুধা বিভিন্ন ভাব কোন্‌ 
সাধারণ কেন্দ্রে সংহত হইয়াছে? কোন্‌ সাধারণ ভিত্তি আশ্রয় 
করিয়া এই আপাতবিরোধী ভাবগুলি অবস্থান করিতেছে? আমি 
এখন এই প্রশ্নেরই মীমাংসা করিতে যথাসাধ্য চেষ্টা করিব। 


আগ্তবাক্য বেদ হইতে হিন্দুগণ তাঁহাদের ধর্ম লাভ করিয়াছেন। 
তাঁহারা বেদসমূহকে অনাদি ও অনন্ত বলিয়া বিশ্বাস করেন। 
একখানি পুস্তককে অনাদি ও অনন্ত বলিলে এই শ্রোতৃমণ্ডলীর 
শব্দদ্বারা কোন পুস্তক-বিশেষ বুঝায় না। ভিন্ন ভিন্ন ব্যক্তি বিভিন্ন 
সময়ে যে আধ্যাত্মিক সত্যসমূহ আবিষ্কার করিয়া গিয়াছেন, বেদ 
সেই-সকলের সঞ্চিত ভাণ্ডারস্বরূপ । আবিষ্কৃত হইবার পূর্বেও 

মাধ্যাকর্ষণের নিয়মাবলী যেমন সর্বত্রই বিদ্যমান ছিল এবং সমুদয় 
মনুষ্--সমাজ ভুলিয়া গেলেও যেমন এগুলি বিদ্যমান থাকিবে, 
আধ্যাত্মিক জগতের নিয়মাবলীও সেইরূপ। আত্মার সহিত আত্মার 
যে নৈতিক ও আধ্যাত্মিক সম্বন্ধ, প্রত্যেক জীবাত্মার সহিত সকলের 
পিতাস্বরূপ পরমাত্মার যে দিবা সম্বন্ধ, আবিষ্কৃত হইবার পূর্বেও 
সেগুলি ছিল এবং সকলে বিস্মৃত হইয়া গেলেও এগুলি থাকিবে। 


এই আধ্যাত্মিক সত্যগুলির আবিষ্কারকগণের নাম “খষি'। আমরা 
তাঁহাদিগকে সিদ্ধ বা পূর্ণ বলিয়া ভক্তি ও মান্য করি। আমি এই 
শ্ৰোতৃমণ্ডলীকে অতি আনন্দের সহিত বলিতেছি যে, অতিশয় উন্নত 
খষিদের মধ্যে কয়েকজন নারীও ছিলেন। 


এ-স্থলে এরূপ বলা যাইতে পারে যে, উক্ত আধ্যাত্মিক নিয়মাবলী 
নিয়মরূপে অনন্ত হইতে পারে, কিন্তু অবশ্যই তাহাদের আদি 
আছে। বেদ বলেন_ সৃষ্টি অনাদি ও অনন্ত ৷ বিজ্ঞানও প্রমাণ 
করিয়াছে যে, বিশ্বশক্তির সমষ্টি সর্বদা সমপরিমাণ । আচ্ছা, যদি 
এমন এক সময়ের কল্পনা করা যায়, যখন কিছুই ছিল না, তবে 
এই সকল ব্যক্ত শক্তি তখন ছিল কোথায়? কেহ বলিবেন যে, 
এগুলি অব্যক্ত অবস্থায় ঈশ্বরেই ছিল। তাহা হইলে বলিতে হয়__ 
ঈশ্বর কখনও সুপ্ত বা নিষ্ক্রিয়, কখনও সক্রিয় বা গতিশীল; অর্থাৎ 
তিনি বিকারশীল! বিকারশীল পদার্থমাত্রই মিশ্র পদার্থ এবং মিশ্র- 
পদার্থমাত্রই ধ্বংস-নামক পরিবর্তনের অধীন। তাহা হইলে 


25 


ঈশ্বরেরও মৃত্যু হইবে; কিন্তু তাহা অসম্ভব। সুতরাং এমন সময় 
কখনও ছিল না, যখন সৃষ্টি ছিল না; কাজেই সৃষ্টি অনাদি। 


কোন উপমা দ্বারা বুঝাইতে হইলে বলিতে হয়- সৃষ্টি ও স্ৰষ্টা দুইটি 
অনাদি ও অনন্ত সমান্তরাল রেখা ৷ ঈশ্বর শক্তিস্বরূপ-_নিত্যসক্রিয় 
বিধাতা; তাঁহারই নির্দেশে বিশৃঙ্খল প্রলয়াবস্থা হইতে একটির পর 
একটি শৃঙ্খলাপূর্ণ জগৎ সৃষ্ট হইতেছে, কিছুকাল চালিত হইতেছে, 
পুনরায় ধ্বংস হইয়া যাইতেছে। হিন্দুবালক গুরুর সহিত প্রতিদিন 
আবৃত্তি করিয়া থাকে: 'সূর্যাচন্দ্রমসৌ ধাতা যথাপূর্বমকল্পয়ৎ।_ 
অর্থাৎ বিধাতা পূর্ব-পূর্ব কল্পের সূর্য ও চন্দ্রের মত এই সূর্য ও চন্দ্র 
সৃষ্টি করিয়াছেন। ইহা আধুনিক বিজ্ঞানসম্মত। 


আমি এখানে দাঁড়াইয়া আছি। যদি চক্ষু মুদ্ৰিত করিয়া আমার সত্তা 
হইলে আমার মনে কি ভাবের উদয় হয়? এই দেহই আমি-_-এই 
ভাবই মনে আসে। তবে কি আমি জড়ের সমষ্টি ছাড়া আর কিছু 
নই? বেদ বলিতেছেনঃ না, আমি দেহমধ্যস্থ আত্মা- আমি দেহ 
নই। দেহ মরিবে, কিন্তু আমি মরিব না। আমি এই দেহের মধ্যে 
আছি, কিন্তু যখন এই দেহ মরিয়া যাইবে তখনও আমি বাঁচিয়া 
থাকিব এবং এই দেহের জন্মের পূর্বেও আমি ছিলাম। আত্মা শূন্য 
হইতে সৃষ্ট নয়, কারণ ‘সৃষ্টি’ শব্দের অর্থ বিভিন্ন দ্রব্যের সংযোগ; 
ভবিষ্যতে এগুলি নিশ্চয়ই আবার বিচ্ছিন্ন হইবে । অতএব আত্মা 

যদি সৃষ্ট পদাৰ্থ হন, তাহা হইলে তিনি মরণশীলও বটে। সুতরাং 
আত্মা সৃষ্ট পদাৰ্থ নন। 


কেহ জন্মিয়া অবধি সুখভোগ করিতেছে_শরীর সুস্থ ও সুন্দর, মন 
উৎসাহপূৰ্ণ, কিছুরই অভাব নাই; আবার কেহ জন্মিয়া অবধি 
দুঃখভোগ করিতেছে__কাহারও হস্ত-পদ নাই, কেহ বা জড়বুদ্ধি 
এবং অতি কষ্টে জীবন যাপন করিতেছে। যখন সকলেই এক 
ন্যায়পরায়ণ ও করুণাময় ঈশ্বর দ্বারা সৃষ্ট, তখন কেহ সুখী এবং 
কেহ দুঃখী হইল কেন? ভগবান্‌ কেন এত পক্ষপাতী? যদি বল যে, 
যাহারা এজন্মে দুঃখভোগ করিতেছে, পরজন্মে তাহারা সুখী হইবে, 
তাহাতে অবস্থার কিছু উন্নতি হইল না। দয়াময় ও ন্যায়পরায়ণ 
ঈশ্বরের রাজ্যে একজনও কেন দুঃখভোগ করিবে? দ্বিতীয়তঃ 
সৃষ্টিকর্তা ঈশ্বরকে এভাবে দেখিলে এই দৃষ্টিভঙ্গীর ভিতর সৃষ্টির 
অন্তর্গত অসঙ্গতির কোন কারণ প্রদর্শন করার চেষ্টাও লক্ষিত হয় 
না; পরন্তু এক সর্বশক্তিমান স্বেচ্ছাচারী পুরুষের নিষ্ঠুর আদেশেই 
স্বীকার করিয়া লওয়া হইল। স্পষ্টতই ইহা অবৈজ্ঞানিক অতএব 
স্বীকার করিতে হইবে সুখী বা দুঃখী হইয়া জন্মিবার পূর্বে নিশ্চয় 
বহুবিধ কারণ ছিল, যাহার ফলে জন্মের পর মানুষ সুখী বা দুঃখী 
হয়; তাহার নিজের পূর্বজন্মের কর্মসমূহই সেই-সব কারণ । 


উত্তরাধিকারসূত্রে লব্ধ হয় না কি? দেখা যাইতেছে যে, দুইটি সত্তা 


27 


সমান্তরাল রেখায় বর্তমান-একটি মন, অপরটি স্থূল পদার্থ। যদি 
জড় ও জড়ের বিকার দ্বারাই আমাদের অন্তর্নিহিত সকল ভাব 
যথেষ্টভাবে ব্যাখ্যাত হয়, তবে আর আত্মার অস্তিত্ব স্বীকার করিবার 
কোন আবশ্যকতা থাকিতে পারে না। কিন্তু জড় হইতে চিন্তা উদ্ভূত 
হইয়াছে__ইহা প্রমাণ করা যায় না, এবং যদি দার্শনিক দৃষ্টিকোণ 
হইতে একত্ববাদ অপরিহার্য হয়, তবে আধ্যাত্মিক একত্ববাদ নিশ্চয় 
যুক্তিসঙ্গত এবং জড়বাদী একত্ববাদ ইহা কম বাঞ্ছনীয় নয়; কিন্তু 
বর্তমান প্রসঙ্গে এ দুইটির কোনটিরই প্রয়োজন নাই। 


কতকগুলি প্রবণতা লাভ করে, কিন্তু সেগুলি সম্পূর্ণ দৈহিক। এই 
দৈহিক প্রবণতার মাধ্যমেই মনের বিশেষ প্রবণতা ব্যক্ত হয়। 
মনের এরূপ বিশেষ প্রবণতার কারণ পূর্বানুষ্ঠিত কৰ্ম ৷ বিশেষ 
কোন প্রবণতাসম্পন্ন জীব সদৃশবস্তর প্রতি আকর্ষণের নিয়মানুসারে 
এমন এক শরীরে জন্মগ্রহণ করিবে, যাহা তাহার এ প্রবণতা 
বিকশিত করিবার সর্বশ্রেষ্ঠ সহায় হয়। ইহা সম্পূর্ণ ভাবে বিজ্ঞান- 
সম্মত, কারণ বিজ্ঞান অভ্যাস দ্বারা সব কিছু ব্যাখ্যা করিতে চায়, 
অভ্যাস আবার পুনঃপুনঃ অনুষ্ঠানের ফল। সুতরাং অনুমান করিতে 
হইবে, নবজাত প্রাণীর স্বভাবও তাহার পুনঃপুনঃ অনুষ্ঠিত কর্মের 
ফল; এবং যেহেতু তাহার পক্ষে বর্তমান জীবনে এগুলি লাভ করা 
অসম্ভব, অতএব অবশ্যই পূর্ব জীবন হইতেই এগুলি আসিয়াছে। 

আর একটি প্রশ্নের ইঙ্গিত আছে। স্বীকার করা গেল পূর্বজন্ম আছে, 
কিন্তু পূৰ্ব জীবনের বিষয় আমাদের মনে থাকে না কেন? ইহা 
সহজেই বুঝান যাইতে পারে। আমি এখন ইংরেজীতে কথা 
বলিতেছি, ইহা আমার মাতৃভাষা নয়। বাস্তবিক এখন আমার 
চেতন-মনে মাতৃভাষার একটি অক্ষরও নাই। কিন্তু যদি আমি মনে 
করিতে চেষ্টা করি, তাহা হইলে উহা এখনই প্রবল বেগে মনে 
উঠিবে ৷ এই ব্যাপারে বুঝা যাইতেছে, মনঃসমুদ্রর উপরিভাগেই 
চেতন-ভাব অনুভূত হয় এবং আমাদের পূর্বার্জিত অভিজ্ঞতা সেই 
সমুদ্রের গভীরদেশে সঞ্চিত থাকে চেষ্টা ও সাধনা কর, এগুলি 
সব উপরে উঠিয়া আসিবে, এমন কি পূর্বজন্ম সম্বন্ধেও তুমি 
জানিতে পারিবে। 


পূর্বজন্ম সম্বন্ধে ইহাই সাক্ষাৎ ও পরীক্ষামূলক প্রমাণ। কার্যক্ষেত্রে 
সত্যতা নিৰ্ণীত হইলেই কোন মতবাদ সম্পূর্ণভাবে প্রমাণিত হয়, 
এবং খষিগণ সমগ্ৰ জগতে সদর্পে ঘোষণা করিতেছেনঃ 
স্মৃতিসাগরের গভীরতম প্রদেশ কীরূপে আলোড়িত করিতে হয়, 
সেই রহস্য আমরা আবিষ্কার করিয়াছি। সাধনা কর, তোমরাও 
পূর্বজন্মের সকল কথা মনে করিতে পারিবে। 


অতএব দেখা গেল, হিন্দু নিজেকে আত্মা বলিয়া বিশ্বাস করে। 
‘সেই আত্মাকে তরবারি ছেদন করিতে পারে না, অগ্নি দগ্ধ করিতে 
পারে না, জল আর্দ্র করিতে পারে না এবং বায়ু শুষ্ক করিতে পারে 

না ৷’৬ হিন্দু বিশ্বাস করেঃ সেই আত্মা এমন একটি বৃত্ত যাহার 
পরিধি কোথাও নাই, কিন্তু যাহার কেন্দ্র দেহমধ্যে অবস্থিত, এবং 
সেই কেন্দ্রের দেহ হইতে দেহান্তরে গমনের নামই মৃত্যু। আর 
আত্মা জড়নিয়মের বশীভূত নন, আত্মা নিত্য-শুদ্ধ-বুদ্ধ-মুক্ত-স্বভাব। 
কিন্তু কোন কারণবশতঃ জড়ে আবদ্ধ হইয়াছেন ও নিজেকে জড় 
মনে করিতেছেন। 


পরবর্তী প্রশ্নঃ কেন এই শুদ্ধ পূর্ণ ও মুক্ত আত্মা জড়ের দাসত্ব- 
নিগড়ে আবদ্ধ? পূর্ণ হইয়াও কেন তিনি নিজেকে অপূর্ণের ন্যায় 
মনে করিতেছেন? শুনিয়াছি, কেহ কেহ মনে করেন--এই প্রশ্নের 
যথাযথ মীমাংসা করিতে পারিবেন না বলিয়া হিন্দ্ুগণ উহা এড়াইয়া 
চলিতে চেষ্টা করেন। কোন কোন পণ্ডিত আত্মা ও জীব__ এই 
দুয়ের মধ্যে কতকগুলি পূর্ণকল্প সত্তার অস্তিত্ব কল্পনা করিয়া এ 
প্রশ্নের মীমাংসা করিতে চান এবং শূন্যস্থান পূর্ণ করিতে বহুবিধ 
সুদীর্ঘ বৈজ্ঞানিক সংজ্ঞা ব্যবহার করেন। কিন্তু সংজ্ঞা দিলেই ব্যাখ্যা 
করা হয় না। প্রশ্ন যেমন তেমনি রহিল। যিনি পূর্ণ, তিনি কেমন 
করিয়া পূর্ণকল্প হইতে পারেন? যিনি নিত্য-শুদ্ব-বুদ্ধ-ুক্ত-স্বভাব, 
কেমন করিয়া তাঁহার সেই স্বভাবের অণুমাত্র ব্যতিক্রম হয়? 
হিন্দুগণ এ সম্বন্ধে সরল ও সত্যবাদী । তাঁহারা মিথ্যা তর্কযুক্তির 
আশ্রয় গ্রহণ করিতে চাহেন নাই। তাঁহার সাহসের সহিত এই 
প্রশ্নের সম্মুখীন হন এবং উত্তরে বলেন, ‘জানি না, কেমন করিয়া 
পূর্ণ আত্মা নিজেকে অপূর্ণ এবং জড়ের সহিত যুক্ত ও জড়ের 


30 


নিয়মাধীন বলিয়া মনে করেন। কিন্তু তাহা সত্ত্বেও ব্যাপারটি তো 
অনুভূত সত্য। প্রত্যেকেই তো নিজেকে দেহ বলিয়া মনে করে।’ 
কেন এরূপ হইল, কেনই বা আত্মা এই দেহে রহিয়াছেন, এ তত্ত্ব 
তাঁহারা ব্যাখ্যা করিবার চেষ্টা করেন না। ইহা ঈশ্বরের ইচ্ছা-এরূপ 
বলিলে কিছুই ব্যাখ্যা করা হইল না। হিন্দুরা যে বলেন, ‘আমরা 
জানি না’, তাহা অপেক্ষা এই উত্তর আর বেশী কিছু নয়। 


বেশ, তাহা হইলে বুঝা গেল যে, মানুষের আত্মা অনাদি অমর পূর্ণ 
ও অনন্ত এবং কেন্দ্র-পরিবর্তন বা দেহ হইতে দেহান্তরে গমনের 
নামই মৃত্যু ৷ বর্তমান অবস্থা পূর্বানুষ্ঠিত কর্ম দ্বারা, এবং ভবিষ্যৎ 
বর্তমান কর্ম দ্বারা নিরূপিত হয়। আত্মা জন্ম হইতে জন্মের পথে-- 
মৃত্যু হইতে মৃত্যুর দিকে কখনও বিকশিত হইয়া, কখনও সঙ্কুচিত 
হইয়া অগ্রসর হইতেছেন। কিন্তু এখানে আর একটি প্রশ্ন উঠেঃ 
প্রচণ্ড বায়ুমুখে ক্ষুদ্র তরণী যেমন একবার ফেনময় তরঙ্গের শীর্ষে 
উঠিতেছে, পরক্ষণেই মুখব্যাদানকারী তরঙ্গ-গহ্বরে নিক্ষিপ্ত হয়, 
সেইরূপ আত্মাও কি সদসৎ কর্মের একান্ত বশবর্তী হইয়া ক্রমাগত 
একবার উঠিতেছে ও একবার পড়িতেছে? আত্মা কি নিত্যপ্রবাহিত 
প্রচণ্ড গর্জনশীল অদম্য কার্যকারণ-স্রোতে দুর্বল অসহায় অবস্থায় 
ক্রমাগত ইতস্ততঃ বিতাড়িত হইতেছে? আত্মা কি একটি ক্ষুদ্র 
কীটের মত কার্যকারণ চক্রের নিম্নে স্থাপিত? আর এ চক্র সম্মুখে 
যাহা পাইতেছে, তাহাই চূৰ্ণ করিয়া ক্রমাগত বিঘূর্ণিত হইতেছে-- 

বিধবার অশ্ৰুর দিকে চাহিতেছে না, পিতামাতৃহীন বালকের 
ক্রন্দনও শুনিতেছে না? 


ইহা ভাবিলে মন দমিয়া যায়, কিন্তু প্রাকৃতিক নিয়মই এই ৷ তবে 
কি কোন আশা নাই? পরিত্রাণের কি কোন পথ নাই? মানবের 
হতাশ হৃদয়ের অন্তস্তল হইতে এইরূপ ক্রন্দনধ্বনি উঠিতে লাগিল, 
করুণাময়ের সিংহাসন সমীপে উহা উপনীত হইল, সেখান হইতে 
আশা ও সান্ত্বনার বাণী নামিয়া আসিয়া এক বৈদিক খষির হৃদয় 
উদ্বুদ্ধ করিল। বিশ্বসমক্ষে দণ্ডায়মান হইয়া খষি তারস্বরে জগতে 
এই আনন্দ সমাচার ঘোষণা করিলেন, “শোন, শোন অমৃতের 
পুত্ৰগণ, শোন দিব্যলোকের অধিবাসিগণ, আমি সেই পুরাতন মহান্‌ 
পুরুষকে জানিয়াছি। আদিত্যের ন্যায় তাঁহার বর্ণ, তিনি সকল 
অজ্ঞান-অন্ধকারের পারে; তাঁহাকে জানিলেই মৃত্যুকে অতিক্রম করা 
যায়, আর অন্য পথ নাই 8 


'অমৃতের পুত্ৰ'-কি মধুর ও আশার নাম! হে ভ্রাতৃগণ, এই মধুর 
নামে আমি তোমাদের সম্বোধন করিতে চাই। তোমরা অমৃতের 
অধিকারী । হিন্দুগণ তোমাদিগকে পাপী বলিতে চান না। তোমরা 
ঈশ্বরের সন্তান, অমৃতের অধিকারী-_ পবিত্র ও পূৰ্ণ ৷ মৰ্ত্য-ভূমির 
দেবতা তোমরা! তোমরা পাপী? মানুষকে পাপী বলাই এক 
মহাপাপ। মানবের যথাৰ্থ স্বরূপের উপর ইহা মিথ্যা কলঙ্কারোপ। 
ওঠ, এস, সিংহস্বরূপ হইয়া তোমরা নিজেদের মেষতুল্য মনে 

করিতেছ, ভ্রমজ্ঞান দূর করিয়া দাও। তোমরা অমর আত্মা, মুক্ত 
আত্মা-_চির-আনন্দময়। তোমরা জড় নও, তোমরা দেহ নও, জড় 
তোমাদের দাস, তোমরা জড়ের দাস নও। 


এইরূপে বেদ ঘোষণা করিতেছেন-_কতকগুলি ক্ষমাহীন 
নিয়মাবলীর ভয়াবহ সমাবেশ নয় বা কার্য-কারণের কারাবন্ধন 
আমাদের নিয়ন্তা নয়; কিন্তু এই-সকল নিয়মের উর্ধ্বে প্রত্যেক 
পরমাণু ও শক্তির মধ্যে এক বিরাট পুরুষ অনুস্যূত 
হইতেছে,মেঘ বারিবর্ষণ করিতেছে এবং মৃত্যু জগতে পরিভ্রমণ 
করিতেছে ।”৫ তাঁহার স্বরূপ কি? তিনি সর্বব্যাপী, শুদ্ধ, নিরাকার, 
সর্বশক্তিমান_সকলের উপরেই তাঁহার করুণা । "তুমি আমাদের 
পিতা, তুমি আমাদের মাতা, তুমি আমাদের পরম প্রেমাস্পদ সখা 
বন্ধু, তুমি সমস্ত শক্তির মূল, তুমি আমাদের শক্তি দাও, তুমি 
বিশ্বজগতের ভার ধারণ করিয়া আছ; এই ক্ষুদ্র জীবনের ভার বহন 
করিতে আমায় সাহায্য কর’- বৈদিক খষিগণ এইরূপ গানই 
গাহিয়াছেন। আমরা কিভাবে তাঁহাকে পূজা করিব? প্রীতি 
ভালবাসা দিয়া । প্রেমাস্পদরূপে-এহিক ও পারত্রিক সমুদয় প্রিয় 
বস্তু অপেক্ষা প্রিয়তররূপে তাঁহাকে পূজা করিতে হইবে। 


শুদ্ধ প্রেম সম্বন্ধে বেদ এইরূপ শিক্ষা দিয়াছেন। এখন দেখা যাক 
হিন্দুগণ পৃথিবীতে ঈশ্বরের অবতার বলিয়া যাঁহাকে বিশ্বাস করেন, 

সেই শ্রীকৃষ্ণ কিভাবে এই প্ৰেমতত্ত্ব পরিপূর্ণ করিয়া প্রচার 
করিয়াছেন। 


তিনি শিক্ষা দিয়াছেনঃ মানুষ পদ্মপত্রের মত সংসারে বাস করিবে। 
পদ্মপত্ৰ জলে থাকে,কিন্তু তাহাতে জল লাগে না; মানুষ তেমনি এই 
সংসারে থাকিবে,ঈশ্বরে হৃদয় সমর্পণ করিয়া হাতে কাজ করিবে। 


ইহলোকে ও পরলোকে পুরস্কারের প্রত্যাশায় ঈশ্বরকে ভালবাসা 
ভাল; কিন্তু ভালবাসার জন্যই তাঁহাকে ভালবাসা আরও ভাল। 
তাইতো এই প্রার্থনাঃ প্রভু! আমি তোমার নিকট ধন, সন্তান বা 
বিদ্যা চাই না। যদি তোমার ইচ্ছা হয়, আমি শত বিপদের মধ্য 
দিয়া যাইব; কিন্তু আমার শুধু এই ইচ্ছা পূর্ণ করিও, কোন 
পুরস্কারের আশায় নয়, নিংস্বার্থভাবে শুধু ভালবাসার জন্যই যেন 
তোমাকে ভালবাসিতে পারি। 


শ্রীকৃষ্ণের এক শিষ্য তৎকালীন ভারতের সম্রাট শত্রু কৰ্তৃক 
সিংহাসনচ্যুত হইয়া রাণীর সহিত হিমালয়ের অরণ্যে আশ্ৰয় 
লইয়াছিলেন। সেখানে রাণী একদিন তাঁহাকে জিজ্ঞাসা করেন, 
‘আপনি সর্বাপেক্ষা ধার্মিক ব্যক্তি, আপনাকে কেন এত কষ্টন্ত্রণা 
ভোগ করিতে হইতেছে?’ যুধিষ্ঠির উত্তর দেন, ‘প্ৰিয়ে, দেখ দেখ, 
হিমালয়ের দিকে চাহিয়া দেখ, আহা! কেমন সুন্দর ও মহান! আমি 
হিমালয় বড় ভালবাসি। পর্বত আমাকে কিছুই দেয় না, তথাপি 

সুন্দর ও মহান্‌ বস্তুকে ভালবাসাই আমার স্বভাব, তাই আমি 
হিমালয়কে ভালবাসি ৷ ঈশ্বরকেও ঠিক এই জন্য ভালবাসি। তিনি 
নিখিল সৌন্দৰ্য ও মহত্বের মূল, তিনি ভালবাসার একমাত্র পাত্র। 
তাঁহাকে ভালবাসা আমার স্বভাব, তাই আমি ভালবাসি ৷ আমি কোন 
কিছুর জন্য প্রার্থনা করি না, আমি তাঁহার নিকট কিছুই চাই না, 
তাঁহার যেখানে ইচ্ছা আমাকে তিনি সেখানে রাখুন, সর্ব অবস্থাতেই 
আমি তাঁহাকে ভালবাসিব। আমি ভালবাসার জন্য তাঁহাকে 
ভালবাসি ৷ আমি ভালবাসার ব্যবসা করি না 


বেদ শিক্ষা দেনঃ আত্মা ব্রন্স্বরূপ, কেবল জড় পঞ্চভূতে বদ্ধ 
হইয়া আছেন; এই বন্ধনের শৃঙ্খল চূর্ণ হইলেই আত্মা পূর্ণত্ব 
উপলব্ধি করেন। অতএব এই পরিত্রাণের অবস্থা বুঝাইবার জন্য 
খষিদের ব্যবহৃত শব্দ ‘মুক্তি’! মুক্তি, যুক্তি_ অপূর্ণতা হইতে মুক্তি_ 
মৃত্যু ও দুঃখ হইতে মুক্তি ৷ 


ঈশ্বরের কৃপা হইলেই এই বন্ধন ঘুচিয়া যাইতে পারে এবং পবিত্র- 
হৃদয় মানুষের উপরই তাঁহার কৃপা হয়। অতএব পবিভ্রতাই তাঁহার 
কৃপালাভের উপায়। কিভাবে তাঁহার করুণা কাজ করে? শুদ্ধ বা 
পবিত্র হদয়েই তিনি নিজেকে প্রকাশিত করেন। নির্মল বিশুদ্ধ 
মানুষ ইহজীবনেই ঈশ্বরের দর্শনলাভ করেন। ‘তখনই--কেবল 
তখনই হৃদয়ের সকল কুটিলতা সরল হইয়া যায়, সকল সন্দেহ 
বিদূরিত হয়’ মানুষ তখন আর ভয়ঙ্কর কার্যকারণ নিয়মের 

ক্রীড়াকন্দুক নয়। ইহাই হিন্দুধর্মের মর্মস্থল, ইহাই হিন্দুধর্মের 
প্রাণস্বরূপ। হিন্দু কেবল মতবাদ ও শান্ত্রবিচার লইয়া থাকিতে চায় 
না; সাধারণ ইন্দ্রিয়ানুভূতির পারে যদি অতীন্দ্ৰিয় সত্তা কিছু থাকে, 
হিন্দু সাক্ষাৎভাবে তাহার সম্মুখীন হইতে চায়। যদি তাহার মধ্যে 
বিশ্বব্যাপী পরমাত্ম থাকেন, হিন্দু সোজা তাঁহার কাছে যাইবে, 
অবশ্যই তাঁহাকে দর্শন করিবে । তবেই তাহার সকল সন্দেহ দূর 
হইবে । অতএব আত্মা ও ঈশ্বর সম্বন্ধে সর্বোৎকৃষ্ট প্রমাণ দিতে 
দর্শন করিয়াছি।' সিদ্ধি বা পূর্ণত্বের ইহাই একমাত্র নিদৰ্শন৷ কোন 
মতবাদ অথবা বদ্ধমূল ধারণায় বিশ্বাস করার চেষ্টাতেই হিন্দুধৰ্ম 
নিহিত নয়; অপরোক্ষানুভূতিই উহার মূলমন্ত্র, শুধু বিশ্বাস করা নয়, 
আদর্শস্বরূপ হইয়া যাওয়াই_উহা জীবনে পরিণত করাই ধর্ম। 


এখন দেখা যাইতেছে, ক্রমাগত সংগ্রাম ও সাধনা দ্বারা সিদ্ধিলাভ 
করা-_দিব্যভাবে ভাবান্বিত হইয়া ঈশ্বরের সান্নিধ্যে যাওয়া ও তাঁহার 
দর্শনলাভ করিয়া সেই ‘স্বৰ্গস্থ পিতা'র মত পূর্ণ হওয়াই হিন্দুর ধর্ম। 


পূর্ণ হইলে মানুষের কি অবস্থা হয়? তিনি অনন্ত আনন্দময় জীবন 
যাপন করেন। আনন্দের একমাত্র উৎস ঈশ্বরকে লাভ করিয়া তিনি 
পরমানন্দের অধিকারী হন, এবং ঈশ্বরের সহিত সেই আনন্দ 

উপভোগ করেন--সকল হিন্দু এবিষয়ে একমত । ভারতের সকল 
সম্প্রদায়ের ইহা সাধারণ ধর্ম। 


এখন প্রশ্ন উঠিতেছে যে, পূর্ণতাই পরম তত্ত্ব, এবং সেই পরম 
কখনও দুই বা তিন হইতে পারে না, উহাতে কোন গুণ বা ব্যক্তিত্ব 
থাকিতে পারে না। অতএব যখন আত্মা এই পূর্ণ ও পরম অবস্থায় 
উপনীত হন, তখন ব্রন্মের সহিত এক হইয়া যাইবেন এবং 
একমাত্র ব্রহ্মকেই নিত্য ও পূর্ণরূপে উপলব্ধি করিবেন। তিনিই 
আত্মার স্বরূপ-_নিরপেক্ষ সত্তা, নিরপেক্ষ জ্ঞান, নিরপেক্ষ আনন্দ__ 
সৎ-চিৎ-আনন্দ-স্বরূপ। 


আমরা প্রায়ই পড়িয়া থাকি, আত্মার এই অবস্থা-ব্যক্তিত্বের লয়__ 
কাঠ পাথরের মত জড়াবস্থা; ইহাতে লেখকদের অনভিজ্ঞতাই 
প্রকাশ পায়, কারণ যিনি কখনও আঘাতের বেদনা বোধ করেন 
নাই, তিনি অপরের ক্ষত চিহ্ন দেখিয়া পরিহাস করেন। 


আমি বলিতেছি, এই অবস্থা এরূপ কিছু নয়। এই ক্ষুদ্র দেহের 
চেতনা উপভোগ যদি সুখের হয়, তবে দুইটি দেহের চেতনা 
উপভোগ আরও বেশী সুখের হইবে । এইরূপে দেহসংখ্যা যতই 
বাড়িবে, আমার সুখও ততই বাড়িবে। এইরূপে যখন এই নিখিল 
বিশ্বে আমার আত্মবোধ হইবে, তখনই আমি আনন্দের পরাকাষ্ঠায় 
_ লক্ষ্যে উপনীত হইব। 

অতএব এই অনন্ত বিশ্বজনীন ব্যক্তিত্ব লাভ করিতে গেলে এই 
দুঃখপূৰ্ণ ক্ষুদ্র দেহাবদ্ধ ব্যক্তিত্ব অবশ্যই ত্যাগ করিতে হইবে। যখন 
আমি প্রাণস্বরূপ হইয়া যাইব, তখনই মৃত্যু হইতে নিষ্কৃতি পাইব; 
যখন আনন্দস্বরূপ হইয়া যাইব, তখনই দুঃখ হইতে নিষ্কৃতি পাইব; 
যখন জ্ঞানস্বরূপ হইয়া যাইব, তখনই ভ্রমের নিবৃত্তি। ইহাই 
যুক্তিসঙ্গত বৈজ্ঞানিক সিদ্ধান্ত ৷ বিজ্ঞানের প্রমাণে জানিয়াছি_ 
দেহগত ব্যক্তিত্ব ভ্রান্তিমাত্র। প্রকৃতপক্ষে আমার শরীর এই 
নিরবচ্ছিন্ন জড়সমুদ্রে অবিরাম পরিবর্তন হইতেছে; সুতরাং আমার 
চৈতন্যাংশ সম্বন্ধে এই অদ্বৈত (একত্ব)-জ্ঞানই কেবল যুক্তিযুক্ত 
সিদ্ধান্ত। 


একত্বের আবিষ্কার ব্যতীত বিজ্ঞান আর কিছুই নয়; এবং যখনই 
কোন বিজ্ঞান সেই পূর্ণ একত্রে উপনীত হয়, তখন উহার অগ্রগতি 
থামিয়া যাইবেই, কারণ এ বিজ্ঞান তাহার লক্ষ্যে উপনীত হইয়াছে। 
যথা-_রসায়নশান্ত্ব যদি এমন একটি মূল পদার্থ আবিষ্কার করে, 
যাহা হইতে অন্যান্য সকল পদার্থ প্রস্তুত করা যাইতে পারে, তাহা 
হইলে উহা চরম উন্নতি লাভ করিল। পদার্থবিদ্যা যদি এমন একটি 
শক্তি আবিষ্কার করিতে পারে, অন্যান্য শক্তি যাহার রূপান্তর মাত্র, 
তাহা হইলে এ বিজ্ঞানের কার্য শেষ হইল। ধর্মবিজ্ঞানও তখনই 
পূর্ণতা লাভ করিয়াছে, যিনি এই মৃত্যুময় জগতে একমাত্র 
জীবনস্বরূপ, যিনি নিত্যপরিবর্তনশীল জগতের একমাত্র অচল 
অটল ভিত্তি, যিনি একমাত্র পরমাত্মা- অন্যান্য আত্মা যাঁহার 

ভ্ৰমাত্মক প্রকাশ। এইরূপে বহুবাদ, দ্বৈতবাদ প্রভৃতির ভিতর দিয়া 
শেষে অদ্বৈতবাদে উপনীত হইলে ধর্মবিজ্ঞান আর অগ্রসর হইতে 
পারে না। ইহাই সর্ব প্রকার জ্ঞান বা বিজ্ঞানের চরম লক্ষ্য। 


সকল বিজ্ঞানকেই অবশেষে এই সিদ্ধান্তে উপনীত হইতে হইবে। 
আজকাল বৈজ্ঞানিকগণ ‘সৃষ্টি’ না বলিয়া ‘বিকাশ’ শব্দ ব্যবহার 
করিতেছেন। হিন্দু যুগ যুগ ধরিয়া যে-ভাব হৃদয়ে পোষণ করিয়া 
আলোকে আরও জোরালো ভাষায় প্রচারিত হইবার উপক্রম 
দেখিয়া তাহার হৃদয়ে আনন্দের সঞ্চার হইতেছে। 


এখন দর্শনের উচ্চ শিখর হইতে অবরোহণ করিয়া অজ্ঞলোকেদের 
ধর্ম সম্বন্ধে আলোচনা করি। প্রথমেই বলিয়া রাখি যে, ভারতবর্ষে 
শ্রবণ করে, তাহা হইলে শুনিতে পাইবে, পূজক দেববিগ্রহে 
ঈশ্বরের সমুদয় গুণ, এমন কি সর্বব্যাপিত্ব পর্যন্ত আরোপ 
করিতেছে। ইহা বহু-ঈশ্বরবাদ নয়, বা ইহাকে কোন দেব-বিশেষের 
প্রাধান্যবাদ বলিলেও প্রকৃত ব্যাপার ব্যাখ্যাত হইবে না। গোলাপকে 
যে-কোন অন্য নামই দাও না কেন, তাহার সুগন্ধ সমানেই 
থাকিবে ৷ সংজ্ঞা বা নাম দিলেই ব্যাখ্যা করা হয় না। 

মনে পড়ে, বাল্যকালে একদা এক খ্ৰীষ্টান পাদ্ৰীকে ভারতে এক 
ভিড়ের মধ্যে বক্তৃতা করিতে শুনিয়াছিলাম। নানাবিধ মধুর কথা 
বিগ্রহ-পুতুলকে এই লাঠি দ্বারা আঘাত করি, তবে উহা আমার কি 
করিতে পারে?’ জনতার মধ্য হইতে একজন বলিল, ‘আমি যদি 
তোমার ভগবানকে গালাগালি দিই, তিনিই বা আমার কি করিতে 
পারেন?’ পাদ্রী উত্তর দিলেন, ‘মৃত্যুর পর তোমার শাস্তি হইবে। 
সেই ব্যক্তিও বলিল, “তুমি মরিলে পর আমার দেবতাও তোমাকে 
শাস্তি দিবেন ৷’ 


ফলেই বৃক্ষের পরিচয়। যখন দেখি যে যাঁহাদিগকে পৌত্তলিক বলা 
হয়, তাঁহাদের মধ্যে এমন সব মানুষ আছেন, যাঁহাদের মত 
নীতিজ্ঞান, আধ্যাত্মিকতা ও প্রেম কখনও কোথাও দেখি নাই, তখন 
মনে এই প্রশ্ন উদিত হয়ঃ পাপ হইতে কি কখনও পবিত্ৰতা 
জন্মিতে পারে? 


কুসংস্কার মানুষের শত্ৰু বটে, কিন্তু ধর্মান্ধতা আরও খারাপ। 
্ীষ্টানরা কেন গীর্জায় যান? ক্রুশই বা এত পবিত্ৰ কেন? প্রার্থনার 
সময় কেন আকাশের দিকে তাকান হয়? ক্যাথলিকদের গীর্জায় 
এত মূর্তি রহিয়াছে কেন? প্ৰোটেষ্টাণ্টদের মনে প্রার্থনাকালে এত 
ভাবময় রূপের আবির্ভাব হয় কেন? হে আমার ভ্রাতৃবৃন্দ, নিঃশ্বাস 
গ্রহণ না করিয়া জীবনধারণ করা যেমন অসম্ভব, চিন্তাকালে 

মনোময় রূপবিশেষের সাহায্য না লওয়াও আমাদের পক্ষে সেইরূপ 
অসম্ভব। ভাবানুষঙ্গ নিয়মানুসারে জড়মূৰ্তি দেখিলে মানসিক 
ভাববিশেষের উদ্দীপন হয়, বিপরীতক্রমে মনে ভাববিশেষের 
উদ্দীপন হইলে তদনুরূপ মূর্তিবিশেষও মনে উদিত হয়। এইজন্য 
হিন্দু উপাসনার সময়ে বাহ্য প্রতীক ব্যবহার করে । সে বলিবে, 
তাহার উপাস্য দেবতায় মন স্থির করিতে প্রতীক সাহায্য করে। সে 
তোমাদেরই মত জানে, প্রতিমা ঈশ্বর নয়, সর্বব্যাপী নয়। আচ্ছা 
বল তো, ‘সৰ্বব্যাপী’ বলিতে অধিকাংশ মানুষ- প্রকৃতপক্ষে সারা 
পৃথিবীর মানুষ কি বুঝিয়া থাকে? ইহা একটি শব্দমাত্র_একটি 
প্রতীক। ঈশ্বরের কি বিস্তৃতি আছে? তা যদি থাকে, তবে 
‘সৰ্বব্যাপী’ শব্দটি আবৃত্তি করিলে আমাদের মনে বড়জোর বিস্তৃত 
আকাশ অথবা মহাশুন্যের কথাই উদিত হয়, এই পর্যন্ত 


দেখা যাইতেছে__যেভাবেই হউক- মানুষের মনের গঠনানুসারে 
অনন্তের ধারণা অনন্ত নীলাকাশ বা সমুদ্রের প্রতিচ্ছবির সহিত 
জড়িত; সেজন্য আমরা স্বভাবতই পবিত্রতার ধারণা গীর্জা, মসজিদ 
বা ক্রুশের সহিত যুক্ত করিয়া থাকি। হিন্দুরা পবিত্রতা, সত্য, 
সর্বব্যাপিত্ব প্রভৃতি ভাবগুলি বিভিন্ন মূর্তি ও প্রতীকের সহিত যুক্ত 
করিয়া রাখিয়াছেন। তবে প্ৰভেদ এই যে, কেহ কেহ সমগ্র জীবন 
স্বীয় ধর্মসম্প্রদায়ের গপ্তিবদ্ধ ভাবের মধ্যেই নিষ্ঠাপূর্বক কাটাইয়া 
দেন, তাহা অপেক্ষা উচ্চতর অবস্থা লাভ করেন না, তাঁহাদের 
নিকট কয়েকটি মতে সম্মতি দেওয়া এবং লোকের উপকার করা 

ভিন্ন ধৰ্ম আর কিছুই নয়; কিন্তু হিন্দুর সমগ্ৰ ধৰ্মভাব 
অপরোক্ষানুভূতিতেই কেন্দ্ৰীভূত ৷ ঈশ্বরকে উপলব্ধি করিয়া 
মানুষকে দেবতা হইতে হইবে মন্দির প্রার্থনাগৃহ, দেববিগ্রহ বা 
ধৰ্মশাস্ত্ৰ- সবই মানুষের ধর্ম জীবনের প্রাথমিক অবলম্বন ও 
সহায়ক মাত্র, তাহাকে ক্ৰমশঃ অগ্রসর হইতে হইবে। 


শাস্ত্ৰ বলিতেছেনঃ “বাহ্যপূজা- ঘূর্তিপূজা প্রথমাবস্থা; কিঞ্চিৎ উন্নত 
হইলে মানসিক প্রার্থনা পরবর্তী স্তর; কিন্তু ঈশ্বরসাক্ষাৎকারই 
উচ্চতম অবস্থা ৷” যে একাগ্র সাধক জানু পাতিয়া দেববিগ্রহের 
সম্মুখে পূজা করেন, লক্ষ্য কর-তিনি তোমাকে কী বলেন, ‘সূৰ্য 
তাঁহাকে প্রকাশ করিতে পারে না; চন্দ্র তারা এবং এই বিদ্যুৎও 
তাঁহাকে প্রকাশ করিতে পারে না; এই অগ্নি তাঁহাকে কীরূপে 
প্রকাশ করিবে? ইহারা সকলেই তাঁহার আলোকে প্রকাশিত '৭ 
তিনি কাহারও দেববিগ্রহকে গালি দেন না বা প্রতিমাপূজাকে পাপ 
বলেন না। তিনি ইহাকে জীবনের এক প্রয়োজনীয় অবস্থা বলিয়া 
স্বীকার করেন। শিশুর মধ্যেই পূর্ণ মানবের সম্ভাবনা নিহিত 
রহিয়াছে। বৃদ্ধের পক্ষে শৈশব ও যৌবনকে পাপ বলা কি উচিত 
হইবে? 


হিন্দুধর্মে বিগ্রহ-পূজা যে সকলের অবশ্য কর্তব্য, তাহা নয়। কিন্তু 
কেহ যদি বিগ্রহের সাহায্যে সহজে নিজের দিব্য ভাব উপলব্ধি 
করিতে পারে, তাহা হইলে কি উহাকে পাপ বলা সঙ্গত? সাধক 

যখন এ অবস্থা অতিক্ৰম করিয়া গিয়াছেন, তখনও তাঁহার পক্ষে 
উহাকে ভুল বলা সঙ্গত নয়। হিন্দুর দৃষ্টিতে মানুষ ভ্রম হইতে 
সত্যে গমন করে না, পরন্তু সত্য হইতে সত্যে-নিম্নতর সত্য 
হইতে উচ্চতর সত্যে উপনীত হইতেছে। হিন্দুর নিকট নিম্নতম 
জড়োপাসনা হইতে বেদান্তের অদ্বৈতবাদ পর্যন্ত সাধনার অর্থ 
অসীমকে ধরিবার- উপলব্ধি করিবার জন্য মানবাত্মার বিবিধ চেষ্টা । 
জন্ম, সঙ্গ ও পরিবেশ অনুযায়ী প্রত্যেকের সাধন-প্রচেষ্টা নিরূপিত 
হয়। প্রত্যেকটি সাধনই ব্রমোন্নতির অবস্থা । প্রত্যেক মানবাত্মাই 
ঈগল-পক্ষীর শাবকের মত ক্রমশঃ উচ্চ হইতে উচ্চতর স্তরে 
উঠিত থাকে, এবং ক্ৰমশঃ শক্তি সঞ্চয় করিয়া শেষে সেই মহান্‌ 
সূর্যে উপনীত হয়। 


বহুত্বের মধ্যে একত্বই প্রকৃতির ব্যবস্থা, হিন্দুগণ এই রহস্য ধরিতে 
পারিয়াছেন। অন্যান্য ধর্ম কতকগুলি নির্দিষ্ট মতবাদ বিধিবদ্ধ 
করিয়া সমগ্র সমাজকে বলপূৰ্বক সেগুলি মানাইবার চেষ্টা করে। 
2 একমাপের জামা রাখিয়া দেয়; জ্যাক, 
জন, হেনরি প্রভৃতি সকলকেই এ এক মাপের জামা পরিতে 
ডর 
না পরিয়া খালি গায়েই থাকিতে হইবে । হিন্দ্ুগণ আবিষ্কার 
করিয়াছেনঃ আপেক্ষিককে আশ্রয় করিয়াই নিরপেক্ষ পরম তত্ব 
চিন্তা উপলব্ধি বা প্রকাশ করা সম্ভব; এবং প্রতিমা ক্রুশ বা 

অবলম্বনস্বরূপ। এই প্রকার সাহায্য যে সকলের পক্ষেই আবশ্যক 
তাহা নয়, তবে অধিকাংশ লোকের পক্ষেই এই প্রকার সাহায্য 

আবশ্যক । যাহাদের পক্ষে ইহা আবশ্যক নয়, তাহাদের বলিবার 
কিছুমাত্র অধিকার নাই যে, ইহা অন্যায়। 


আর একটি বিষয় বলা আমার অবশ্য কর্তব্য। ভারতবর্ষে মূর্তিপূজা 
বলিলে ভয়াবহ একটা কিছু বুঝায় না। ইহা দুক্কর্মের প্রসূতি নয়, 
বরং ইহা অপরিণত মন কর্তৃক উচ্চ আধ্যাত্মিক ভাব ধারণা 
করিবার চেষ্টাস্বরূপ ৷ হিন্দুদেরও অনেক দোষ আছে, অনেক 
বৈশিষ্ট্যও আছে; কিন্তু লক্ষ্য করিও, তাহারা সর্বাবস্থায় নিজেদের 
দেহ গীড়নই করে, প্রতিবেশীর অনিষ্ট করে না। কোন ধর্মোন্মাদ 
হিন্দু- চিতায় স্বীয় দেহ দগ্ধ করিলেও ধর্মগত অপরাধের 
প্রতিবিধান করিবার জন্য কখনও অগ্নি প্ৰজ্বলিত করে না; ইহাকে 
যদি তাহার দুর্বলতা বল, সে দোষ তাহার ধর্মের নয়, যেমন ডাইনী 
পোড়ানোর দোষ শ্রীষ্টধর্মের উপর দেওয়া যায় না। 


অতএব হিন্দুর পক্ষে সমগ্র ধর্মজগৎ নানারুচিবিশিষ্ট নরনারীর 
নানা অবস্থা ও পরিবেশের মধ্য দিয়ে সেই এক লক্ষ্যের দিকে 
অগ্রসর হওয়া ব্যতীত আর কিছুই নয়। প্রত্যেক ধর্মেই 
জড়ভাবাপন্ন মানুষের চৈতন্য-স্বরূপ-_দেবত্ব বিকশিত করে, এবং 
সেই এক চৈতন্য-স্বরূপ ঈশ্বরই সকল ধর্মের প্রেরণাদাতা। তবে 
এত পরস্পরবিরোধী ভাব কেন? হিন্দু বলেন_ আপাতদৃষ্টিতে ভিন্ন 

এক সত্যই এরূপ পরস্পর-বিরুদ্ধ ভাব ধারণ করে। 


একই আলোক ভিন্ন ভিন্ন বর্ণের কাচের মধ্য দিয়া আসিতেছে। 
সকলের উপযোগী হইবে বলিয়া এই সামান্য বিভিন্নতা প্রয়োজন। 
কিন্তু সব কিছুরই অন্ততস্তলে সেই এক সত্য বিরাজমান। 
শ্রীকৃষ্ণতাবতারে ভগবান্‌ বলিয়াছেনঃ সূত্র যেমন মণিগণের মধ্যে, 
আমিও সেইরূপ সকল ধর্মের মধ্যে অনুস্যুত। যাহা কিছু অতিশয় 
পবিত্র ও প্রভাবশালী, মানবজাতির উন্নতিকারক ও পাবনকারী, 
জানিবে_ সেখানে আমি আছি।৮ এই শিক্ষার ফল কি? আমি সাহস 
করিয়া বলিতেছি, সমুদয় সংস্কৃত দর্শনশাস্ত্রের মধ্যে এরূপ ভাব 
কেহ দেখাইতে পারিবে না যে, একমাত্র হিন্দুই মুক্তির অধিকারী, 
আর কেহ নয়। ব্যাস বলিতেছেন, ‘আমাদের জাতি ও ধর্মমতের 
সীমানার বাহিরেও আমরা সিদ্ধপুরুষ দেখিতে পাই । 


আর একটি কথা৷ কেহ এরূপ প্রশ্ন করিতে পারেন, সর্বতোভাবে 
ঈশ্বরপরায়ণ হিন্দুগণ কিরূপে অজ্ঞেয়বাদী বৌদ্ধ ও নিরীশ্বরবাদী 
জৈনদিগের মত বিশ্বাস করিতে পারেন? বৌদ্ধ ও জৈনরা ঈশ্বরের 
তত্ত্ব-মানুষের ভিতর দেবত্ব বিকশিত করার দিকেই তাঁহাদের 
ধর্মের সকল শক্তি নিয়োজিত হয়। তাঁহারা "জগৎপিতা'-কে দেখেন 

নাই, কিন্তু তাঁহার পুত্রকে (আদর্শ মানবকে) দেখিয়াছেন, এবং যে 
পুত্রকে দেখিয়াছে, সে পিতাকেও দেখিয়াছে।৯ 


ভ্ৰাতৃগণ, ইহাই হিন্দুদের ধর্মবিষয়ক ধারণাগুলির সংক্ষিপ্ত বিবরণ । 
হিন্দু তাহার সব পরিকল্পনা হয়তো কার্যে পরিণত করিতে পারে 
নাই। কিন্তু যদি কখনও একটি সর্বজনীন ধর্মের উদ্ভব হয়, তবে 
তাহা কখনও কোন দেশে বা কালে সীমাবদ্ধ হইবে না; যে অসীম 
ভগবানের বিষয় এ ধর্মে প্রচারিত হইবে, এ ধর্মকে তাহারই মত 
অসীম হইতে হইবে; সেই ধর্মের সূর্য কৃষ্ণভক্ত খ্ৰীষ্টভক্ত, সাধু 
অসাধু_সকলের উপর সমভাবে স্বীয় কিরণজাল বিস্তার করিবে; 
সেই ধর্ম শুধু ব্ৰাহ্মণ্য বা বৌদ্ধ, খ্ৰীষ্টান বা মুসলমান হইবে না, 
পরন্ত সকল ধর্মের সমষ্টিস্বরূপ হইবে, অথচ তাহাতে উন্নতির 
সীমাহীন অবকাশ থাকিবে; স্বীয় উদারতাবশতঃ সেই ধর্ম অসংখ্য 
পশুতুল্য অতি হীন বর্বর মানুষ হইতে শুরু করিয়া হৃদয় ও 
মস্তিষ্কের গুণরাশির জন্য যাঁহারা সমগ্র মানবজাতির উর্ধে স্থান 
পাইয়াছেন, সমাজ যাঁহাদিগকে সাধারণ মানুষ বলিতে সাহস না 
করিয়া সশ্রদ্ধ সভয় দৃষ্টিতে দেখেন__সেই-সকল শ্রেষ্ঠ মানব পর্যন্ত 
সকলকেই স্বীয় অঙ্কে স্থান দিবে । সেই ধর্মের নীতিতে কাহারও 
প্রতি বিদ্বেষ বা উৎপীড়নের স্থান থাকিবে না; উহাতে প্রত্যেক 
নরনারীর দেবস্বভাব স্বীকৃত হইবে এবং উহার সমগ্র শক্তি 

জন্যই সতত নিযুক্ত থাকিবে। 


এইরূপ ধৰ্ম উপস্থাপিত কর, সকল জাতিই তোমার অনুবর্তী 
হইবে । অশোকের ধৰ্মসভা কেবল বৌদ্ধধর্মের জন্য হইয়াছিল। 
আকবরের ধর্মসভা এ উদ্দেশ্যের নিকটবর্তী হইলেও উহা বৈঠকী 
আলোচনা মাত্ৰ প্রত্যেক ধর্মেই ঈশ্বর আছেন--সমগ্ৰ জগতে এ- 
কথা ঘোষণা করিবার ভার আমেরিকার জন্যই সংরক্ষিত ছিল। 


যিনি হিন্দুর ব্ৰহ্ম, পারসীকদের অহুর-মজদা, বৌদ্ধদের বুদ্ধ, 
য়াহুদীদের যিহোবা, শ্রীষ্টানদের 'স্বর্গস্থ পিতা", তিনি তোমাদের এই 
মহৎ ভাব কার্যে পরিণত করিবার শক্তি প্রদান করুন। পূৰ্ব গগনে 
নক্ষত্র উঠিয়াছিল- কখনও উজ্জ্বল, কখনও অস্পষ্ট হইয়া ধীরে 
ধীরে উহা পশ্চিম গগনের দিকে চলিতে লাগিল। ক্রমে সমগ্র জগৎ 
প্রদক্ষিণ করিয়া পূর্বাপেক্ষা সহত্রগুণ উজ্জ্বল হইয়া পুনরায় 
পূর্বগগনে স্যানপোর১০ সীমান্তে উহা উদিত হইতেছে। 


স্বাধীনতার মাতৃভূমি কলম্বিয়া,১১ তুমি কখনও প্রতিবশীর শোণিতে 
নিজ হস্ত রঞ্জিত কর নাই, প্রতিবেশীর সর্বস্ব অপহরণ-রূপ 
ধনশালী হইবার সহজ পন্থা আবিষ্কার কর নাই। সভ্যতার 
পুরোভাগে সমন্বয়ের পতাকা বহন করিয়া বীরদর্পে অগ্রসর হইবার 
ভার তাই তোমারই উপর ন্যস্ত হইয়াছে। 

৮. তুলনীয় গীতা; ৭৭, ১০1৪১ 
৯. বাইবেল 
১০. “সাংপো' ব্রহ্মপুত্রের তিব্বতী নাম। 


১১. কলম্বাস-কর্তৃক আবিষ্কৃত বলিয়া আমেরিকার আর একটি নাম 
‘কলম্বিয়া’ ৷ 

[২০ সেপ্টেম্বর, দশম দিবসের অধিবেশনে প্ৰদত্ত] 


্ীষ্টানদের সর্বদাই স্পষ্ট কথা শোনার জন্য প্রস্তুত থাকা উচিত; 
আমার বোধ হয়, যদি আমি তোমাদের একটু সমালোচনা করি, 
তাহাতে কিছু মনে করিবে না। তোমরা শ্রীষ্টানেরা পৌত্তলিকদের 
আত্মাকে উদ্ধার করিবার জন্য তাহাদের নিকট ধর্মপ্রচারক 
পাঠাইতে খুব উদৃগ্রীব, কিন্তু বল দেখি, অনাহার ও দুর্ভিক্ষের কবল 
হইতে তাহাদের দেহগুলি বাঁচাইবার জন্য কোন চেষ্টা কর না 
কেন? ভারতবর্ষে ভয়ঙ্কর দুর্ভিক্ষের সময় সহস্ৰ সহস্ৰ মানুষ ক্ষুধায় 
মৃত্যুমুখে পতিত হয়, কিন্ত তোমরা শ্রীষ্টানেরা কিছুই কর নাই! 
তোমরা ভারতে সর্বত্র গীর্জা নির্মাণ কর, কিন্ত প্রাচ্যে সর্বাধিক 
অভাব-__ধর্ম নয়, ধর্ম তাহাদের প্রচুর পরিমাণে আছে। ভারতের 
কোটি কোটি আর্ত নরনারী শুষ্ককণ্ঠে কেবল দুটি অন্ন চাহিতেছে। 
তাহারা অন্ন চাহিতেছে, আর আমরা তাহাদিগকে প্রস্তরখণ্ড 
দিতেছি। ক্ষুধার্ত মানুষকে ধর্মের কথা শোনান বা দর্শনশান্ত্ 
শেখান, তাহাকে অপমান করা । ভারতে যদি কেহ পারিশ্রমিক 

লইয়া ধৰ্মপ্ৰচার করে, তবে তাহাকে জাতিচ্যুত হইতে হয়, সকলে 
তাহাকে ঘৃণা করে। আমি আমার দরিদ্র দেশবাসীর জন্য তোমাদের 
নিকট হইতে অশ্ীষ্টানদের জন্য সাহায্য লাভ করা যে কি দুরূহ 
ব্যাপার, তাহা বিশেষরূপে উপলব্ধি করিতেছি। 


[ইহার পর সনাতনধর্মের পুনর্জন্মবাদ সম্বন্ধে কিছু বলিয়া তিনি 
বক্তৃতা শেষ করিলেন |] 


[২২ সেপ্টেম্বর শুক্রবার দ্বাদশ দিবসের অধিবেশনে হিন্দুধর্মের 
বিষয়েই অধিক বলা হইয়াছিল। সেই দিবস স্বামী বিবেকানন্দ 
সনাতনধর্ম সম্বন্ধে অনেক কথা বলেন। নানামতাবলম্বী নরনারীগণ 
ছিলেন। তিনিও তৎক্ষণাৎ অতি নিপুণতার সহিত সেই সকল 
তিনি তাঁহাদের হৃদয়ে হিন্দুধর্ম সম্বন্ধে এতদুর কৌতুহল উদ্দীপিত 
করিয়াছিলেন যে, তাঁহারা সকলে সমবেত হইয়া তাঁহাকে 
সনাতনধর্ম সম্বন্ধে আর একদিবস অন্যত্র বক্তৃতা দিবার জন্য 
অনুরোধ করেন, তিনিও তাহাতে স্বীকৃত হন ৷] 

বৌদ্ধধর্মের সহিত হিন্দুধর্মের সম্বন্ধ 


[২৬ সেপ্টেম্বর, ষোড়শ দিবসের অধিবেশনে প্রদত্ত বক্তৃতা] 


আপনারা সকলেই শুনিয়াছেন যে, আমি বৌদ্ধ নই, তথাপি 
একভাবে আমি বৌদ্ধ চীন, জাপান ও সিংহল সেই মহান্‌ গুরু 
বলিয়া পূজা করে। আপনারা এইমাত্র শুনিলেন যে, আমি 
বৌদ্ধধর্মের সমালোচনা করিতে উঠিতেছি; কিন্তু আমি চাই তাহা 
পূর্বোক্ত অর্থেই গ্রহণ করিবেন; যাঁহাকে ঈশ্বরাবতার বলিয়া পূজা 
কিন্তু বুদ্ধদেব সম্বন্ধে আমাদের মত এই যে, তাঁহার শিষ্যগণ 
তাঁহাকে ঠিক ঠিক বুঝিতে পারেন নাই য়াহুদীধর্মের সহিত 
খ্ৰীষ্টানধৰ্মের যে সম্বন্ধ, হিন্দুধৰ্ম অর্থাৎ বেদবিহিত ধর্মের সহিত 
বর্তমানকালের বৌদ্ধধর্মের প্রায় সেইরূপ সম্বন্ধ যীশুখ্ৰীষ্ট য়াহুদী 
ছিলেন ও শাক্যমুনি হিন্দু ছিলেন। তবে প্ৰভেদ এইটুকু যে, 
য়াহুদীগণ যীশুকে পরিত্যাগ করিলেন এবং এমন কি ক্রুশে বিদ্ধ 
করিয়া হত্যা করিলেন, হিন্দুগণ কিন্তু শাক্যমুনিকে ঈশ্বরের উচ্চাসন 
দিয়া এখনও তাঁহার পূজা করিয়া থাকেন। কিন্তু আধুনিক 

বৌদ্ধধর্মের সহিত বুদ্ধদেবের প্রকৃত শিক্ষার যে পার্থক্য আমরা-- 
হিন্দুরা দেখাইতে চাই, তাহা প্ৰধানতঃ এইঃ শাক্যমুনি নূতন কিছু 
প্রচার করিতে আসেন নাই। যীশুর মত তিনিও ‘পূৰ্ণ করিতে 
আসিয়াছিলেন, ধ্বংস করিতে আসেন নাই’ প্ৰভেদ এইটুকু যে, 
যীশুর ক্ষেত্রে প্রাচীনগণ অর্থাৎ য়াহুদীরাই তাঁহাকে বুঝিতে পারেন 
নাই, আর বুদ্ধদেবের ক্ষেত্রে তাঁহার শিষ্যগণই তাঁহার শিক্ষার মর্ম 
বুঝিতে পারেন নাই। য়াহুদীরা যেমন (যীশুর মধ্যে) ওল্ড 
টেষ্টামেন্টের পূর্ণ পরিণতি বুঝিতে পারেন নাই, বৌদ্ধগণও তেমনি 
(বুদ্ধের মধ্যে) হিন্দুধর্মের সত্যগুলির পূর্ণ পরিণতি বুঝিতে পারেন 
নাই। আমি পুনর্বার বলিতেছিঃ শাক্যমুনি পূর্ণ করিতে 
আসিয়াছিলেন, ধ্বংস করিতে নয়; তিনি ছিলেন হিন্দুধর্মের 
স্বাভাবিক পরিণতি ও যুক্তিসঙ্গত সিদ্ধান্ত_ন্যায়সম্মত বিকাশ। 


হিন্দুধৰ্ম দুই ভাগে বিভক্ত-_কর্মকাণ্ড ও জ্ঞানকাণ্ড; সন্ন্যাসীরাই 
জ্ঞানকাণ্তের আলোচনা করিয়া থাকেন; ইহাতে জাতিভেদ নাই। 
ভারতে উচ্চতম বর্ণের মানুষও সন্ন্যাসী হইতে পারে, নিম্নতম 
বর্ণের মানুষও সন্ন্যাসী হইতে পারে, তখন উভয় জাতেই সমান। 
ধর্মে জাতিভেদ নাই; জাতিভেদ কেবল সামাজিক ব্যবস্থা । 
শাক্যমুনি স্বয়ং সন্ন্যাসী ছিলেন, এবং তাঁহার হৃদয় এত উদার ছিল 
যে, লুকান বেদের মধ্য হইতে সত্যকে বাহির করিয়া তিনি সেগুলি 
সমগ্র পৃথিবীর লোকের মধ্যে ছড়াইয়া দিলেন_ ইহাই তাঁহার 

গৌরব পৃথিবীতে ধর্মপ্রচারের তিনিই প্রথম প্রবর্তক; শুধু তাই 
নয়, ধর্মীন্তরিত-করণের ভাব তাঁহারই মনে প্রথম উদিত হইয়াছে। 


সকলের প্ৰতি- বিশেষতঃ অজ্ঞান ও দরিদ্রগণের প্রতি অদ্ভূত 
সহানুভূতিতেই তাঁহার গৌরব প্রতিষ্ঠিত। তাঁহার কয়েকজন শিষ্য 
ব্ৰাহ্মণ ছিলেন। যে সময়ে বুদ্ধ শিক্ষা দিতেছিলেন, সে সময়ে 
সংস্কৃত আর ভারতের কথ্য ভাষা ছিল না। ইহা সেসময়ে 
পণ্ডিতদের পুস্তকেই দেখা যাইত। বুদ্ধদেবের কোন কোন ব্রাহ্মণ 
শিষ্য তাঁহার উপদেশগুলি সংস্কৃতে অনুবাদ করিতে চান, তিনি 
কিন্তু স্পষ্ট ভাষায় বলিয়াছেন, ‘আমি দরিদ্রের জন্য- জনসাধারণের 
জন্য আসিয়াছি, আমি জনসাধারণের ভাষাতেই কথা বলিব ৷’ (আজ 
পর্যন্ত তাঁহার অধিকাংশ উপদেশ সেই সময়কার চলিত ভাষাতেই 
লিপিবদ্ধ ৷) 


দর্শনশান্ত্র ও তত্ত্বিদ্যা যত উচ্চ আসনই গ্রহণ করুক, যতদিন 
জগতে মৃত্যু বলিয়া ব্যাপারটি থাকিবে, যতদিন মানবহদয়ে 
মর্মস্থল হইতে রোদনধ্বনি উথ্থিত হইবে, ততদিন ঈশ্বরে বিশ্বাসও 
থাকিবে। 


দর্শনশাসত্রের দিক দিয়া সেই লোকগুরু বুদ্ধের শিষ্যগণ বেদরূপ 
সনাতন শৈলের অভিমুখে সবেগে পতিত হইলেন কিন্তু তাহাকে 

চূৰ্ণ করিতে পারিলেন না। অপর দিকে যে সনাতন ঈশ্বরকে 
হইতে অপস্ত করিলেন। ইহার ফলে ভারতবর্ষে বৌদ্ধধর্মের মৃত্যু 
স্বাভাবিকভাবেই হইয়াছিল। বর্তমানকালে বৌদ্ধধর্মের জন্মভূমি 
ভারতে এমন একজনও নাই, যিনি নিজেকে বৌদ্ধ বলেন। 


কিন্তু এইসঙ্গে ব্ৰাহ্মণ্যধৰ্মও কোন কোন বিষয়ে ক্ষতিগ্রস্ত হইল। 
সেই সমাজসংস্কারের জন্য আগ্রহ, সকলের প্রতি সেই অপূর্ব 
সহানুভূতি ও দয়া, সর্বসাধারণের ভিতর বৌদ্ধধর্ম যে ব্যাপক 
সমাজকে এতদূর উন্নত ও মহান্‌ করিয়াছিল যে, তদানীন্তন 
ভারতবর্ষ সম্বন্ধে লিখিতে গিয়া জনৈক গ্রীক এতিহাসিককে বলিতে 
হইয়াছেঃ কোন হিন্দু মিথ্যা বলে বা কোন হিন্দুনারী অসতী--এ- 
কথা শোনা যায় না। 


(সভামঞ্চে যে-সকল বৌদ্ধ উপবিষ্ট ছিলেন, তাঁহাদের দিকে ফিরিয়া 
বক্তা বলিতে লাগিলেনঃ) 


হে বৌদ্ধগণ! বৌদ্ধধর্ম ছাড়া হিন্দুধর্ম বাঁচিতে পারে না; হিন্দুধৰ্ম 
ছাড়িয়া বৌদ্ধধর্মও বাঁচিতে পারে না। অতএব উপলব্ধি করুন-_ 
আমাদের এই বিযুক্ত বিচ্ছিন্রভাব স্পষ্টই দেখাইয়া দিতেছে যে, 
ব্রাহ্মণের ধীশক্তি ও দর্শনশান্ত্রের সাহায্য না লইয়া বৌদ্ধেরা 

দাঁড়াইতে পারেন না এবং ব্ৰাহ্মণও বৌদ্ধের হৃদয় না পাইলে 
দাঁড়াইতে পারে না। বৌদ্ধ ও ব্রাহ্মণের এই বিচ্ছেদই ভারতবর্ষের 
অবনতির কারণ এইজন্যই আজ ভারতবর্ষ ত্রিশকোটি ভিক্ষুকের 
বাসভূমি হইয়াছে, এইজন্যই ভারতবাসী সহস্ৰ বৎসর ধরিয়া 
বিজেতাদের দাসত্ব করিতেছে । অতএব আসুন, আমরা ব্রাহ্মণের 
অপূর্ব ধীশক্তির সহিত লোকগুরু বুদ্ধের হৃদয়, মহান্‌ আত্মা এবং 
অসাধারণ লোক-কল্যাণশক্তি যুক্ত করিয়া দিই। 


ই 


বিদায় 


ণ্ড্ট 
[২৭ সেপ্টেম্বর, সপ্তদশ (শেষ) দিবসের অধিবেশন] 


বিশ্বধর্ম মহাসম্মেলন এখন সত্যই বাস্তবে রূপায়িত হইয়াছে; এবং 
যাহারা এই মহাসভার অধিবেশনের জন্য পরিশ্রম করিয়াছিলেন, 
করুণাময় ঈশ্বর তাঁহাদের সহায়তা করিয়াছেন এবং তাঁহাদের 
নিঃস্বার্থ পরিশ্রমকে সাফল্যমপ্তিত করিয়াছেন। 


যাহারা প্রশস্ত হৃদয় এবং সত্যানুরাগ লইয়া স্বপ্নের ন্যায় এই 
আশ্চর্য ব্যাপার প্রথমতঃ কল্পনা করিয়া পরে কার্যে পরিণত 
করিয়াছেন, আমি সেই মহানুভব ব্যক্তিদের ধন্যবাদ দিই। এই 
সভামঞ্চ হইতে পরিবেশিত উদার ভাবরাশির জন্য আমি কৃতজ্ঞ। 
এই শিক্ষিত শ্রোতৃমণ্ডলী আমার প্রতি সমভাবে দয়া প্রকাশ 
করিয়াছেন এবং যে-ভাবগুলির দ্বারা ধর্মসমূহের বিরোধ ভাব 
করিয়াছেন, সেজন্য আমি তাঁহাদিগকে ধন্যবাদ দিই। এই 
এক্যতানের মধ্যে সময় সময় কিছু শ্রুতিকটু ধ্বনি শোনা গিয়াছে, 
এগুলির জন্য বিশেষভাবে কৃতজ্ঞতা জানাইতেছি, কারণ বিশেষ 
বৈষম্যদ্বারা উহারা আমাদের মনোযোগ আকর্ষণ করিয়াছে এবং 

আমাদের মধ্যে সাধারণ সামঞ্জস্য রহিয়াছে, তাহা মধুরতর করিয়া 
তুলিয়াছে। 


ধর্মীয় এক্যের সাধারণ ভিত্তিভূমি সম্বন্ধে অনেক কথা বলা 
হইয়াছে। আমি এখনই এ-বিষয়ে আমার নিজের মতবাদ 
উপস্থাপন করিতেছি না। কিন্তু যদি এখানে কেহ এরূপ আশা 
করেন যে, প্রচলিত বিভিন্ন ধর্মের মধ্যে একটির অভ্যুদয় ও 
অপরগুলির বিনাশ দ্বারা এই এক্য সাধিত হইবে, তাহাকে আমি 
বলি, “ভাই, এ তোমার দুরাশা। আমি কি ইচ্ছা করি যে খ্রীষ্টান 
হিন্দু হয়?__ঈশ্বর তাহা না করুন। আমার কি ইচ্ছা যে, কোন 
হিন্দু বা বৌদ্ধ খ্ৰীষ্টান হউক?-_ভগবান্‌ তাহা না করুন। 


বীজ ভূমিতে উপ্ত হইল; মৃত্তিকা, বায়ু ও জল তাহার চতুর্দিকে 
রহিয়াছে। বীজটি কি মৃত্তিকা, বায়ু বা জলের মধ্যে কোন একটিতে 
পরিণত হইয়া যায়?__না। সেই বীজ হইতে একটি চারাগাছ 
উৎপন্ন হয়, উহা ক্রমে নিজের স্বাভাবিক নিয়মানুসারে বর্ধিত হয় 
এবং মৃত্তিকা বায়ু ও জল ভিতরে গ্রহণ করিয়া সেই-সকল 
উপাদান বৃক্ষে পরিণত করে এবং বৃক্ষাকারে বাড়িয়া উঠে। 


ধর্মসম্বন্বেও এরূপ শ্রীষ্টানকে হিন্দু বা বৌদ্ধ হইতে হইবে না; 
অথবা হিন্দু ও বৌদ্ধকে খ্ৰীষ্টান হইতে হইবে না; কিন্তু প্রত্যেক 
ধর্মই অন্যান্য ধর্মের সারভাগগুলি গ্রহণ করিয়া পুষ্টিলাভ করিবে 

এবং স্বীয় বিশেষত্ব বজায় রাখিয়া নিজ প্রকৃতি অনুসারে বর্ধিত 
হইবে। 


যদি এই ধর্ম-মহাসমিতি জগতে কিছু প্রমাণ করিয়া থাকে তো 
তাহা এইঃ সাধুচরিত্র, পবিত্রতা ও দয়াদাক্ষিণ্য জগতের কোন 
একটি বিশেষ ধৰ্মমণ্ডলীর নিজস্ব সম্পত্তি নয় এবং প্রত্যেক 
ধর্মপদ্ধতির মধ্যেই অতি উন্নত চরিত্রের নরনারী জন্মগ্রহণ 
করিয়াছেন। 


এই-সকল প্রত্যক্ষ প্রমাণ সত্ত্বেও যদি কেহ এরূপ স্বপ্ন দেখেন যে 
অন্যান্য ধর্ম লোপ পাইবে এবং তাঁহার ধর্মই টিকিয়া থাকিবে, তবে 
তিনি বাস্তবিকই কৃপার পাত্র; তাঁহার জন্য আমি আন্তরিক দুঃখিত, 
বাধাপ্রদান সত্তেও শীঘ্রই প্রত্যেক ধর্মের পতাকার উপর লিখিত 
হইবেঃ ‘বিবাদ নয়, সহায়তা; বিনাশ নয়, পরস্পরের ভাবগ্রহণ; 
মতবিরোধ নয়, সমন্বয় ও শান্তি ।’ 

পরিশিষ্ট 


9 


চিকাগো ধর্মমহাসভার অধিবেশন-কালে মহাসভার বৈজ্ঞানিক 
বিভাগে স্বামীজী নিম্নলিখিত বিষয়গুলি সম্বন্ধে বক্তৃতা দেনঃ 


(১) শাস্তবনিষ্ঠ হিন্দুধর্ম এবং বেদান্তদর্শন-_ শুক্রবার, ২২ সেপ্টেম্বর, 
পূর্বাহ্ন ১০॥ টায়। 


(২) ভারতের বর্তমান ধর্মসমূহ- শুক্রবার, ২২ সেপ্টেম্বর, অপরাহ্ন 
অধিবেশনে ৷ 


(৩) পূর্বে প্রদত্ত বক্তৃতাগুলির বিষয়-সম্বন্ধে_শনিবার, ২৩ 
সেপ্টেম্বর । 


(8) হিন্দুধর্মের সারাংশ--সোমবার, ২৫ সেপ্টেম্বর । 

‘The Chicago Daily Inter-O0cean’ সংবাদপত্ৰ ২৩ 
র প্রথম বক্তৃতা-সম্বন্ধে নিম্নলিখিত মন্তব্য প্রকাশ 
করেনঃ 


ও 


ধর্মমহাসভার বৈজ্ঞানিক বিভাগে গতকাল পূর্বাহ্নে স্বামী বিবেকানন্দ 
‘শাস্ত্ৰনিষ্ঠ হিন্দুধর্ম সম্বন্ধে বক্তৃতা দেন। ৩নং হল লোকে পরিপূর্ণ 
হইয়াছিল; শ্রোতৃবৃন্দ শত শত প্রশ্ন জিজ্ঞাসা করেন এবং 
সন্ন্যাসিপ্রবর অপূর্ব দক্ষতার সহিত প্রাঞ্জলভাবে এগুলির উত্তর 
দেন। অধিবেশনের শেষে আগ্রহান্বিত জিজ্ঞাসুরা তাঁহাকে ঘিরিয়া 
দাঁড়ান এবং তাঁহার ধর্ম-সম্বন্ধে কোথাও একটি ছোট সভায় বক্তৃতা 
দিবার জন্য সনির্বন্ধ অনুরোধ জানান। তিনি বলেন, পরিকল্পনাটির 
কথা ইতঃপূৰ্বেই তাঁহার মনে উঠিয়াছে। 

প্ৰাচ্য নারী 


ও 


[চিকাগো ধর্মমহাসভার অধিবেশন-কালে মহাসভায় “মহিলা 
পরিচালক বোর্ড'-এর অধ্যক্ষা মিসেস পটার পামার কর্তৃক 
আয়োজিত এক বিশেষ সভায় চিকাগোর জ্যাকসন ষ্টীটে মহিলা 
সদনে স্বামীজী এই বক্তৃতা দেন। ‘Chicago Daily Inter- 
02680’ সংবাদপত্রে ২৩ সেপ্টেম্বর (১৮৯৩) নিম্নলিখিত সংক্ষিপ্ত 
বিবরণী প্রকাশিত হয় ।] 


স্বামী বিবেকানন্দ একটি বিশেষ সভায় প্রাচ্যদেশের নারীদের 
বর্তমান ও ভবিষ্যৎ সম্বন্ধে আলোচনা করেন: কোন জাতির 
প্রগতির শ্রেষ্ঠ মাপকাঠি নারীদের প্রতি তাহার মনোভাব। প্রাচীন 
গ্রীসে স্ত্রী-পুরুষের মর্যাদায় কোন পার্থক্য ছিল না; পূর্ণ সমতার 
ভাব বিরাজিত ছিল। কোন হিন্দুও বিবাহিত না হইলে পুরোহিত 
হইতে পারে না; ভাবটা এই যে, অবিবাহিত ব্যক্তি অর্ধাঙ্গ ও 
অসম্পূৰ্ণ পূর্ণ স্বাতস্ত্যই পূর্ণ নারীত্ব। আধুনিক হিন্দুনারীর জীবনের 
প্রধান ভাব তাহার সতীত্ব ৷ পত্নী যেন বৃত্তের কেন্দ্র_এঁ কেন্দ্রের 
স্থিরত্ব নির্ভর করে তাহার সতীত্বের উপর । এই আদর্শের চরম 
অবস্থায় হিন্দু বিধবারা সহমরণে দগ্ধ হইতেন। সম্ভবতঃ পৃথিবীর 
অন্যান্য দেশের নারীদের অপেক্ষা হিন্দুনারীগণ বেশী ধর্মশীলা ও 

আধ্যাত্মিকভাবসম্পন্না। যদি আমরা চরিত্রের এ সকল সদ্গুণ রক্ষা 
করিতে পারি এবং সঙ্গে সঙ্গে আমাদের নারীদের বুদ্ধিবৃত্তির 
পুষ্টিসাধন করিতে পারি, তাহা হইলে ভবিষ্যৎ হিন্দুনারী জগতের 
আদর্শস্থানীয়া হইবেন। 

ধৰ্মীয় এক্যের মহাসম্মেলন 
ণ্ড 


[২৪ সেপ্টেম্বর, ১৮৯৩, ‘Chicago Sunday Herald’ পত্রিকায় 
প্রকাশিত স্বামীজীর একটি বক্তৃতার সংক্ষিপ্ত বিবরণী ৷] 


এই ধর্মমহাসভায় প্রদত্ত বক্তৃতাগুলির সাধারণ সিদ্ধান্ত এই যে, 
মানুষের ভ্ৰাতৃত্বই বহু-আকাজ্কিত উদ্দেশ্য । এই ভ্রাতৃত্ব একটি 
স্বাভাবিক অবস্থা, কারণ আমরা সকলে একই ঈশ্বরের সন্তান_এ 
সম্বন্ধে অনেক কথা বলা হইয়াছে । আবার এমন অনেক সম্প্রদায় 
আছে, যাহার ঈশ্বরের অস্তিত্ব অর্থাৎ ব্যক্তিভাবাপন্ন ঈশ্বর স্বীকার 
করে না। যদি আমরা এই-সকল সম্প্রদায়কে উপেক্ষা করিয়া 
বাহিরে রাখিতে চাই, তাহা হইলে অবশ্য আমাদের ভ্রাতৃত্ব 
সর্বজনীন হইবে না; যদি তাহা না চাই, তাহা হইলে সমগ্র 
মানবজাতিকে অন্তর্ভুক্ত করিবার জন্য আমাদের মিলনভূমি প্রশস্ত 
করিতেই হইবে । এই ধর্মমহাসভায় আরও বলা হইয়াছে__ 
মানবজাতির কল্যাণ সাধন করা আমাদের কর্তব্য, কারণ প্রত্যেক 
অসৎ ও হীন কার্ষেরই প্রতিক্রিয়া আছে। আমার মনে হয়, এটি 
দোকানদারির ভাবঃ আমরাই প্রথমে, তারপর আমাদের ভাই-এরা। 
আমি মনে করি, ঈশ্বরের সর্বজনীন পিতৃত্বে আমরা বিশ্বাস করি বা 
না করি, ভাইকে আমাদের ভালবাসিতেই হইবে, কারণ প্রত্যেক 


63 


ধৰ্ম ও প্ৰত্যেক মত মানুষের দিব্যভাব স্বীকার করে; কাহারও 
অনিষ্ট করিও না, তাহা হইলে তাহার অন্তর্নিহিত দিব্যভাবকে ক্ষুণ্ন 
করা হইবে না। 

ভগবৎপ্রেম 
8 


[২৫ সেপ্টেম্বর, ১৮৯৩, ‘Chicag০ Herald’ পত্রিকায় প্রকাশিত 
স্বামীজীর একটি বক্তৃতার সংক্ষিপ্ত বিবরণী] 


সমবেত শ্ৰোতৃমণ্ডলী গতকল্য প্ৰাতে স্বামী বিবেকানন্দের বক্তৃতা 
শ্রবণ করেন। তাঁহার বক্তৃতার বিষয় ছিল ভগবৎপ্রেম; আলোচনা 
বাগ্মিতাপূৰ্ণ ও অপূৰ্ব হইয়াছিল। তিনি বলেনঃ 


ঈশ্বর পৃথিবীর সৰ্বত্ৰ পূজিত হন, কিন্তু বিভিন্ন নামে এবং বিভিন্ন 
উপায়ে ৷ মহান্‌ ও সুন্দর ঈশ্বরকে উপাসনা করা মানুষের পক্ষে 
স্বাভাবিক, এবং ধর্ম মানুষের প্রকৃতিগত। সকলেই ঈশ্বরের 
প্রয়োজনীয়তা অনুভব করে এবং ঈশ্বরের প্রতি প্রেমই মানুষকে 
দান, দয়া, ন্যায়পরতা প্রভৃতি সৎকার্ষে প্রণোদিত করে। সকলেই 
ঈশ্বরকে ভালবাসে, কারণ তিনি প্রেমস্বরূপ। 


বক্তা চিকাগোতে আসা অবধি মানুষের ভ্রাতৃত্ব সম্বন্ধে অনেক কিছু 
শুনিয়াছেন। তিনি বিশ্বাস করেন_ আরও দৃঢ়তর বন্ধন মানুষকে 
যুক্ত করিয়া রাখিয়াছে, কারণ সকলেই ঈশ্বরপ্রেম হইতে সঞ্জাত। 

মানুষের ভ্রাতৃত্ব ঈশ্বরের পিতৃত্বেরই যুক্তিযুক্ত সিদ্ধান্ত । বক্তা 
বলেনঃ 


তিনি ভারতের বনে বনে ভ্রমণ করিয়াছেন, পর্বতগুহায় রাত্রি 
কাটাইয়াছেন, সমগ্র প্রকৃতি পর্যবেক্ষণ করিয়া তিনি এই বিশ্বাসে 
উপনীত হইয়াছেন যে, স্বাভাবিক নিয়মের উৰ্ধ্বে এমন কিছু আছে, 
যাহা মানুষকে অসত্য বা অন্যায় হইতে রক্ষা করে। তিনি সিদ্ধান্ত 
করিয়াছেন, উহা শ্বরপ্রেম। ঈশ্বর যদি যীশু, মহম্মদ ও বৈদিক 
ঝষিগণের সহিত কথা বলিয়া থাকেন, তাহা হইলে ঈশ্বরের 
অন্যতম সন্তান-_তাঁহার সহিতও তিনি কেন কথা বলেন না? স্বামী 
আরও বলিলেনঃ সত্যই তিনি আমার সহিত এবং তাঁহার সকল 
সন্তানের সহিত কথা বলেন। আমরা তাঁহাকে আমাদের চতুর্দিকে 
দেখি এবং তাঁহার প্রেমের সীমাহীনতা দ্বারা নিরন্তর প্রভাবিত হই 
এবং সেই হইতে আমাদের মঙ্গল ও শুভকর্মের প্রেরণা লাভ করি। 

